VALUTNI RAT – Макроекономија\n25. јануара 2015.\t0 Dragovan Milićević Komentar 980 Pregleda\nNajnovija odluka Evropske centralne banke da u sistem ubacuje mesečno prosečno 67 milijardi evra ili oko 1100 milijardi do sredine sledeće godine potakla je mnoge polemike u vezi sudbine evra, uticaja na zemlje periferije Evropske unije, Srbiju i sl. Sigurno je da će doći do smanjenja vrednosti evra u odnosu na referentne valute (dolar i franak) što je uostalom i očekivano u slučaju povećanja količine novca u opticaju. Šta je potaklo ovakve odluke Evropske centralne banke. Pre svega isto ili slično ponašanje glavnih trgovinskih partnera EU kao i pokušaj da se isprave pogrešne odluke da se na ‘’valutne ratove’’ SAD, Japana i Kine od pre nekoliko godina zona EU nije odgovorila povećanjem količine novca u opticaju već obaranjem kamatnih stopa. Nažalost ova operacije nije dala nikakve značajnije rezultate po pitanju povećanja konkurentnosti, povećanja zaposlenosti i privedne aktivnosti.\nValutni rat je vrsta privrednog rata koji se vodi štampanjem novca. To je prvi korak u borbi za povećanje konkurentnosti vlastite države na štetu drugih država. Kad monetarne vlasti pojedinih većih država naglo povećaju vlastitu novčanu masu na tržištu, te tim novcem kupuju strane akcije, obveznice, ili novčanice u cilju deprecijacije vlastite valute. Time konkurentnost domaće privrede raste pošto domaći proizvodi u inostranstvu postaju jeftiniji, a uvozni skuplji. Tada i druge države, u cilju zaštite svoje konkurentnosti, postupaju na isti način, te pokretači valutnog rata moraju ponoviti postupak, što dovodi do prevelike količine novca na tržištu, što vrlo brzo dovodi do inflacije koja smanjuje produktivnost i standard što može, zbog socijalnih nemira, opet dovesti do smanjenja konkurentnosti. Čim inflacija znatnije poraste štediše povlače štednju i kupuju devize što dovodi do još veće devalvacije i naglog ubrzanja inflacije, naročito u ekonomski slabijim državama\nValutni rat počeo je 1929. godine u vreme krize kada je američka vlada ukinula zlatni standard kako bi finansirala javne radove i povećala zaposlenost.\nNa isti način postupile su i evropske države, posebno ratnim reparacijama opterećena Nemačka koja je zbog preteranog štampanja novca upala u stanje hiperinflacije.\nDo nove pojave valutnog rata došlo je 2008. godine, početkom globalne ekonomske krize, kada su Sjedinjene Države počele opet štampati velike količine dolara kako bi kupovinom drugih valuta spustile vrednost dolara i tako povećale svoj izvoz i smanjile nezaposlenost.\nNa isti način odgovorila je Velika Britanija i Kina dok je eurozona izbegla ulazak u ovakav finansijski sukob. To je u eurozoni izazvalo prenošenje krize s bankarskog sektora na čitave države, osobito periferne, koje su svoje proizvode prodavale na dolarskom tržištu, gdje su im proizvodi zbog rasta vrijednosti eura postali nekonkurentni.\nKurs nacionalne valute prema drugim valutama formira se na osnovu tržišnih mehanizama. Osim učesnika na tržištu koji trguju valutama na kurs utiče i Centralna banka koja planira dinamiku kursa nacionalne valute i izjednačava kolebanja, kupujući i prodavajući valutu u slučaju lokalnih promena kursa, izazvanih tekućim promenama.\nSAD su od početka krize novčanu masu M2 povećale za oko 4,5 hiljada milijardi dolara, upumpavajući sveža sredstva u ekonomski sistem. Ovo je bila recipročna mera merama velike ekonomske krize kada su države vršile povlačenje novca iz Sistema.\nRast novčane mase M2 u Britaniji\nIzvor. Bank of England, pristupljeno 24.01.2015\nEngleska centralna banka je povećala novčanu masu M2 od kraja 2007-2009 godine za 50,6% što je na nivou povećanja novčane mase SAD. Na taj način su uspele da preduprede krizu privrednog sistema kroz pad zaposlenosti i privredne aktivnosti.\nKretanje novčane mase KINE\nIzvor: Bank of China, pristupljeno 24.01.2015\nVeliki rast novčane mase bio je podstaknut velikim realnim rastom GDP Kine po godiđnjim stopama od 7-9% realno. Medjutim rast novčane mase je značajno veći što znači da je i Kina u izvesnom smislu vodila valutni rat u cilju poboljšanja konkurentnosti. Medjutim izrazito veliki rast izvoza i konstantan spoljnotrgovinski suficit je omogućavao dalje jačanje izvozne ponude i tezaurisanja deviznih rezervi. Kina za sada nema potrebe da vodi valutni rat u cilju stimulisanja konkurentnosti obzirom na rast produktivnosti i izvozne ponude. Još uvek jefitni inputi kako radne snage tako i sirovine su još uvek velika konkurenska prednost kineske privrede.\nOdnos GDP po PPP vrenosti i Novčane mase M2 2013 i 2014 godine\nJapan je u 2014 povećao novčanu masu za preko 700 milijardi dolara tako da u 2014 novčama masa ima učešće od preko 50% GDP.\nPokušavajući da reši decenijsku recesiju Japan je krenuo sa ofanzivnim štampanjem novca i ubacivanja u privredni sistem da bi potdstakao tražnju i privrednu aktivnost. Interesante su konstatacije u vezi japanskog valutnog rata zabeležene februara 2013 godine\n‘’Japan je, uoči sastanka Grupe 20 najrazvijenijih zemalja sveta (G20), okarakterisan kao zlikovac u aktuelnoj valutnoj drami i optužen za snižavanje vrednosti jena u cilju podrške svojoj uspavanoj ekonomiji.\nUoči sastanka Grupe 20 najrazvijenijih zemalja sveta (G20), Japan je okarakterisan kao zlikovac i optužen je za snižavanje vrednosti jena u cilju podrške svojoj uspavanoj ekonomiji.\nU aktuelnom globalnom valutnom ratu pojedine zemlje obaraju vrednost svojih valuta kako bi ostvarile izvozne prednosti.\nNova vlada u Tokiju, sa druge strane, odbacuje tvrdnje da manipuliše kursom jena i ponavlja mantru o povećanju potrošnje i agresivnom monetarnom labavljenju, sve u cilju podsticanja privrede nakon dve decenije sporog rasta.\nRetorika Vlade je, međutim, u poslednjih nekoliko meseci dovela do pada jena, što je razljutilo neke evropske zvaničnike koji su nagovestili da bi i oni mogli da reaguju da ukrote rast evra i zaštite izvoznike.\nReagovala je i Grupa sedam najbogatijih zemalja sveta (G7) i upozorila da bi tržišne turbulencije ugrozile finansijsku stabilnost.\nČlanice G7 – Britanija, Francuska, Nemačka, Italija, Japan, SAD i Kanada – poručile su da će njihova fiskalna i monetarna politika i dalje biti orijentisana ka ispunjavanju domaćih ciljeva pomoću domaćih instrumenata, kao i to da neće menjati devizne kurseve.\nAgresivno monetarno labavljenje je prioritet japanske Vlade, koja je došla na vlast u decembru uz obećanje da će spasti privredu. Jen je od sredine novembra oslabio 17 odsto u odnosu na dolar i 25 odsto u odnosu na evro, na 93 jena za dolar, odnosno 125 jena za evro. Kurs je, međutim, i dalje dosta viši u odnosu na 2007, kada je dolar vredeo 123 jena, a evro 170 jena.\nNedavno slabljenje japanske valute odgovara izvoznicima, koji su se prošle godine žalili da snažan jen podriva njihove finansije, u vreme kada pokušavaju da se oporave od katastrofe izazvane zemljotresom i cunamijem iz marta 2011.\nJapanska valuta je krajem 2011. dostigla rekordnu vrednost od 75 jena za dolar, čime je smanjena konkurentnost japanskih izvoznika, kao i njihovi prihodi. Tokio je zbog snažnog jena prošle godine zabeležio rekordni trgovinski deficit’’ (Telegraf.rs/Tanjug-Valutni rat 13.02.2013.).\nZa razliku od nabrojanih zemalja zemlje EU nisu pribegavali ovoj vrsti poboljšanja konkurentnosti svojih privreda. Evro zona je pokušala da sniženjem kamatnih stopa i njihovim dovodjem gotovo na nulti nivo da poveća tražnju i ekonomsku aktivnost.\nCiklično kretanje novčane mase na teritoriji EU pokazuje da u prethodnom periodu kada su ostale zemlje upumpavale novac u sistem euro zona to nije radila. Ukupna novčana mase evro zone je oko 60% GDP što je gotovo 20% manje nego SAD i nepurpedivo manje nego u Britaniji i Kini. Jedino Japan ima niži odnosno novačne mase i GDP ali u 2014 taj odnos je već preko 50%. Japan će po svemu sudeći da i u 2015 nastavi sa politkom remonetizacije kao načina izlaska iz decenijske recesije. Sa emitovanih 1,1 milijardi eura, novčana masa EU će biti oko 11 hiljada milijardi ili 69% sadašnjeg GDP što je indetično učešću SAD.\nDržave pribegavaju valutnom ratu kako bi popravile trgovinski bilans. Centralna banka ruši kurs nacionalne valute u odnosu na neku drugu konkretnu ili u odnosu na sve odjednom izbacivanjem jeftinog novca i faktički se dešava devalvacija nacionalne valute.\nUsljed pojeftinjenja nacionalne valute, roba postaje jeftinija za izvoz – koji raste. Istovremeno, strana roba poskupljuje i na taj način se smanjuje uvoz.\nU cilju zaštite svoje konkurentnosti, tada i druge države postupaju na isti način, te pokretači valutnog rata moraju ponoviti postupak, što dovodi do prevelike količine novca na tržištu, odnosno inflacije koja smanjuje produktivnost i standard, usled čega mogu nastati socijalni nemiri, koji opet dovode do smanjenja konkurentnosti.\nČim inflacija značajnije poraste, štediše povlače štednju u nacionalnoj valuti i kupuju devize što dovodi do još veće devalvacije i naglog ubrzanja inflacije, posebno u ekonomski slabijim državama.\nSnažne države negativne efekte valutnog rata pokušavaju izbeći istovremenim povlačenjem više raznih poteza koji imaju za cilj povećanje konkurentnosti.\nPolitički slabe države, u strahu od socijalnih nemira izbjegavaju smanjenje državnih troškova i racionalizaciju državne uprave, te se radije odlučuju na štampanje novca i inflacijsko sniženje realnog dohotka stanovništva.\nDruga krajnost koja se javlja u državama kod kojih je preveliki uticaj banaka, uvoznika i štediša na politiku je potpuno izbegavanje valutnog rata u sukobu sa drugim državama, što dovodi do apresijacije domaće valute i slabljenja konkurentnosti domaće proizvodnje.\nSvetska trgovinska pravila zabranjuju državama da podstiču svoj izvoz i ograničavaju uvoz putem manipulacije deviznim kursom. Međutim, broj država koje su pribegle ovome nije mali: od onih razvijenih (Japan i Švajcarska), industrijalizovanih (Singapur, Tajvan) , rastućih azijskih privreda (Kina, Tajland i Malezija) do zemalja izvoznika nafte (Rusija, Norveška i Saudisjka Arabija).\nSavremeni valutni sistem zasnovan je na principu slobodne konverzije valuta i na stalnom kolebanju kursa. Ranije na međunarodnom deviznom tržištu vladale su SAD. Za vreme važenja Breton-Vudskog sporazuma od 1944. do 1971. godine američki dolar, pored zlata, bio jedan od zidova svetskog monetarnog poretka. Cena dolara je bila strogo vezana za zlato. Kada je ukinut zlatni standard formalno na tržištu vlada ravnopravnost.\nKoliko će valutni ratovi koji se vode poslednjih nekoliko godina biti u funkciji izlaska iz privredne recesije ostaje da se vidi ( nije mnogo racionalno u ovom trentuku obzorm da racio odnosa GDP i novčane mase M2). Takodje nepoznata je odluka ostalih centralnih banaka, pogotovo Bank of England da nastavi sa daljim emitovanjem novca ostaje da se vidi. Evidentno da će dugovi denominirani u francima i dolarima za male zemlje predstavljati dodatno opterećenje ukoliko dodje do veće depresijacije eura što je očekivano u prvih nekoliko meseci najavljenjih finansijskih operacija. Ukoliko ne dodje do povećanja konkurentnosti ili smanjenja deficit platnih bilansa evro zone ni ova akcija ECB neće dati očekivane rezultate.\nNovčana masa M1 i M2 Švajcarske od 2007(I)-2014(XII) mlrd franaka\nPrethodna Zaposleni u septembru 2014 godine: rast broja za 14.493 lica\nSledeća Evropska Unija i Srbija: Zaposleni u državnoj upravi, obrazovanju i zdravstvu\n26. јануара 2015. at 10:06\nSrbija moze da profititira od ove inace kratkorocne i besmislene odluke ECB. Taj novac realno mora da se plasira na periferna trzista i to onih drzava na koje EU ima politicki uticaj.\nU prevodu to znaci da se nastavlja politika zaduzivanja siromasnih drzava u korist privrednog oporavka srca EU.\nTo opet znaci da sada Telekom ne vredi 1 milijardu vec mozda i citave dve ?!? EPS jos vise..\nNaravno to u krajnjem ishodu znaci da ce mnogi dostici zaduzenost Grcke ali to vise i nije tako vazno jer realno niko misli i ne ocekuje da ce ti dugovi biti vraceni.\nSa te strane, a u svetlu najnovije ekonomske politike Srbije koja se bazira na stednji u trenutku investicione oseke, smatram da je za Srbiju pametnije da se preorjentise na potrosnju i novo zaduzivanje . Naravno inrfastrukturno zaduzivanje koje jedino ima bilo kakvog smisla.\nTu je jako vazna i cinjenica da Srbija ima svou valutu ali da bi se to sprovelo moramo se osloboditi balasta MMF-ovih cinovnika .\nSve ovo me upucuje na misoa da smo vrlo blizu novih izbora jer ovaj neophodni zaokret je idelana pozicija za ucvrscivnje vlasti. Kako trenutno nemamo levicu na politickom spektru to je jasno da ce ovu pociju iskoristiti SNS kao nekakav mutant desnice sa pozicijom u centru. Na toj poziciji desnog centra sa populistickim ispadima na levo lako se moze desiti da SNS osvoji apsolutnu vecinu a da se istovremeno oslobodi balasta losih kadrova.\nDakle ekonomski zaokret Evrope i trenutni valutni rat neminovno donose i promene u Srbiji. Tu je sada jako vazna pozicija NBS i mislim da ce tu biti problema jer trenutna struktura saveta guvernera nije kadra da poima takvu vrstu zaokreta.


Izložba radova srpskih umetnika u Šangaju – Balkanekspresrb.rs\nIzložba radova srpskih umetnika u Šangaju\n26/11/2017 Off By\nU China Art Museum u Šangaju (slika gore) 30. novembra biće otvorena izložba „Putovanje kroz srpsku savremenu umetnost“ na kojoj će se predstaviti devet internacionalno afirmisanih i prepoznatljivih sprskih umetnika.\nReč je o projektu kojim se prvi put kineskoj publici predstavlja srpska savremena umetnička scena, navodi se u saopštenju Ministarstva kulture i informisanja Srbije dostavljeno medijima.\n“Putovanje” u nazivu izložbe metaforički sugeriše na selidbu ili izmeštanje kao afirmativni princip za uspeh umetnika na evropskoj ili svetskoj umetničkoj sceni, dok se u ovom slučaju predstavlja u okviru šireg egzodusa pretpostavljene srpske savremene umetničke scene i njenog prvog prikazivanja kao takvog u Kini.\nSa druge strane, naziv izložbe predstavlja i poziv upućen posetiocu da se upusti u sopstveno čulno i duhovno putovanje kroz savremenu umetnost, odnosno teme ili narative koje obrađuju selektovani radovi, a koji operišu u domenu univerzalnih tema današnjice.\nUmetnici obrađuju teme kao što su: život u doba razvijenog kapitalizma, globalizma, kulture konzumerizma, identiteta, telesnosti i njene fragilnosti, odnosa prema prirodi i savremenog nomadizma, intimnosti predmeta, njegove utilitarnosti i transformacije ili redefinicije unutar galerijskog prostora, virtuelne realnosti itd.\nSvojom koncepcijom i selekcijom izložba nudi kompleksan prikaz savremene umetnosti uglednih srpskih umetnika kroz izbor radova raznolikih po sadržaju, ali i mediju, pa će kineska publika moći da pogleda slike, crteže, skulpture, video radove, objekte i složene prostorne instalacije.\nSvoja dela će predstaviti Mihael Milunović, Nikola Kolja Božović, Ivan Grubanov, Ivana Bašić, Đorđe Stanojević, Olivera Parlić, Brankica Žilović, Branislav Nikolić i Vuk Ćuk.\nDomaćin izložbe je China Art Museum u Šangaju, jedan od najznačajnijih muzeja savremene umetnosti u Kini koji je svojim pozivom iskazao izuzetnu čast Srbiji da se domaći umetnici predstave široj umetničkoj zajednici zemalja koje objedinjuje inicijativa Pojas i Put.\nMinistarstvo kulture i informisanja prepoznalo je značaj ove inicijative i njegovu stratešku dimenziju na polju razvijanja i unapređenja kulturnih veza i razmena kroz već započete mnogobrojne bilateralne odnose i saradnje izmedju Srbije i Kine.\nIzložba u Šangaju će biti otvorena do aprila 2018. godine, a zatim je planirano da bude premeštena u Srpski kulturni centar u Pekingu gde će publika moći da je pogleda do kraja novembra meseca.(Press MKI)♦\nBeograd: Biciklistička inspekcija provozala se Ruzveltovom i Slavijom


Izvor: Radio Televizija Vojvodine, 18.Jun.2021, 00:09\nSrpska napredna stranka postoji zbog Srbije i njenih građana, a ne obratno, rekao je danas potpredsednik GO SNS Aleksandar Šapić na sastanku Okružnog odbora SNS Pčinjskog okruga u Vranju.\nSNS će biti jača i snažnija ako Srbija bude snažnija, dodao je on.\nŠapić je zahvalio prisutnima na sjajnom dočeku punom fascinantne i mladalačke energije posvećenih i vrednih ljudi.\nOn je dodao >> Pročitaj celu vest na sajtu Radio Televizija Vojvodine << da će se truditi da tokom sledećih mesec i po dana obiđe celu Srbiju kako bi se upoznao sa ljudima u mesnim odborima stranke i dao svoj doprinos.\nZalagaćemo se za sve stvari koje su već istrasirane, ne smemo menjati pravac i nijednog trenutka ne odustajati, istakao je Šapić.\nOn je kazao da takođe treba raditi na međusobnom uvažavanju i pružanju nesebične pomoći, čak i onima koji ne glasaju za SNS jer, kako je rekao, na taj način pokazujemo da razumemo sve svoje građane.\nŠapić je dodao da narod prepoznaje zalaganje stranke kojoj pripada i to ume da ceni, a poverenje koje je narod ukazao SNS daje veliku odgovornost.\nSrpska napredna stranka je postala organizacija koja trasira novi politički pravac i novu ideologiju, što nam daje ogromnu odgovornost da damo sve od sebe i da opravdamo poverenje predsednika Aleksandra Vučića, ali i građana koji nam pružaju ogromnu podršku, istakao je potpredsednik GO SNS.\nŠapić je takođe dodao da Srbija mora da bude faktor stabilnosti za ovaj deo Evrope, da bude i vojno i ekonomski jaka jer to obezbeđuje mir na ovom prostoru.\nDanas su u Vranju na sastanku Okružnog odbora Srpske napredne stranke Pčinjskog okruga učestvovali i predsednik IO SNS Darko Glišić, kao i potpredsednik IO SNS Dragan Stevanović.\nŠapić: SNS postoji zbog Srbije i građana\nVranje -- Srpska napredna stranka postoji zbog Srbije i njenih građana, a ne obratno, rekao je danas potpredsednik GO SNS Aleksandar Šapić...On je sastanku Okružnog odbora SNS Pčinjskog okruga u Vranju, održanom u četvrtak, rekao da će SNS će biti jača i snažnija ako Srbija bude snažnija...Šapić...


Vesti online / Vesti / Srbija / Sindikati: Krkobabić je mator za vladu\n16:53 >> 17:29h\nSindikati: Krkobabić je mator za vladu\nSavez samostalnih sindikata Srbije ukazao je da dosadašnjem potpredsedniku Vlade Jovanu Krkobabiću, koji ima 83 godine, nije mesto u budućoj vladi.\nSindikati pozvali Dačića da preispita odluku da Jovan krkobabić bude u Vladi Srbije\nSSSS je u otvorenom pismi mandataru nove vlade Ivici Dačiću naveo da je veliko nezadovoljstvo zaposlenih i članova sindikata izazvala najava da će Krkobabić obavljati dvostruku funkciju - potpredsednika i ministra za rad i socijalnu politiku.\nSindikat je zapitao Dačića da li je u Krkobabiću prepoznao ministra koji će svakodnevno obilaziti regione u Srbiji, fabrike, preduzeća i radnike, ili su skriveni stvarni razlozi za njegovo učešće u budućoj vladi.\n"Da nije njegovo (Krkobabićevo) imenovanje alibi za brojne nepopularne, restriktivne i štetne poteze, koje će vlada, pod pritskom internacionalnih komora i finansijskih institucija, povući u kratkom roku, ili je dokaz koliko se malo poštuju radnici, zaposleni, nezaposleni, penzioneri, mladi i sindikat", piše u pismu SSSS upućenom Dačiću.\nPolitička pozadina napada na Krkobabića\nUjedinjeni granski sindikat "Nezavisnost" danas je ocenio da postoji politička pozadina\nprotivljenju Saveza samostalnih sindikata Srbije da predsednik Partije ujedinjenih penzionera Srbije Jovana Krkobabić bude u novoj vladi Srbije.\nPozivajući se na godine Krobabića, kao argument za članstvo u vladi, SSSS je prekršio međunarodne principe i norme, o čemu će biti obaveštene relevantne evropske i međunarodne organizacije, najavio je UGS "Nezavisnost".\nTakav stav SSSS, prema oceni UGS "Nezvisnost", ima političku pozadinu, odnosno motivisan je namerom da se obezbedi da dosadašnji ministar rada Rasim Ljajić ostane na toj funkciji i u budućoj vladi.\n"Protest SSSS je ništa drugo nego poslednji pokušaj njegovih dužnika da se sačuva opcija Rasima Ljajića, koji je sračunato naneo nemerljivu štetu prosecima socijalnog dijaloga u Srrbiji", navodi se u saopštenju UGS "Nezavisnost".\nDodaje se da bi "bilo smešno da u Srbiji o sudbini sveta rada odlučuju penzioneri - jedan sa mesta direktora Nacionalne službe za zapošljavanje, a drugi sa mesta ministra rada i socijalne poltike".\nOd manadatara je SSSS zatražio da, uprkos koalicionom sporazumu socijalista na čijem je čelu Dačić, sa Partijom ujedinjenih penzionera Srbije, čiji je Krkobabić predsednik, i Jedinstvenom Srbijom, preispita odluku da Krkobabić bude u novoj vladi.\nO obrazloženju takvog zahteva sindikat je naveo da je Srbiji, u sadašnjoj teškoj situaciji, na mestu ministra za rad neophodan mlađi, hrabriji, sposobniji čovek, koji ima viziju i spreman je da naporno radi.\nSRBIJA Umro Jovan Krkobabić\nSRBIJA Nema zakona bez saglasnosti sindikata\nSRBIJA Ljajić: Hitno doneti odluku o izborima u Srbiji\nSRBIJA "Ne plašimo se izbora, ako Vučić neće sa nama, može i sada da kaže"\nPetak 13.07.2012. 17:03\nJok bre covek u cvetu mladosti. Pustitega da radi i da stvara pred njim je buducnost. Pogrebne agencije se za njega najvise raduju.\nPetak 13.07.2012. 16:57\nNema koga drugog..... .......... u konkursu za ta "radna" mesta je pisalo, da mora imati preko 60 god. radnog iskustva..!\nPetak 13.07.2012. 19:51\nAko ovo postolji bilo gde u svetu da gerijatrija vodi zemlju..molim da nas neko obavesti. Deca su budućnost !!!!!!!!!!!!!!!!!!!!!!!!!!!!!!!!!!!!


Počinje rekonstrukcija Brankovog mosta - Gradjevinarstvo.rs\nObnova Brankovog mosta trebalo bi da počne ove nedelje. Tada će Mostogradnja, koja je dobila posao na rekonstrukciji pešačke staze, započeti sa pripremnim radovima. Sanacija će biti završena do novembra, a saobraćaj će se odvijati usporeno, zbog zatvaranja neke od saobraćajnih traka.\nVrednost posla je 210 miliona dinara, a rekonstrukcija treba da se završi u roku od šest meseci od dobijanja odobrenja za izvođenje radova. Prema planu, kolovoz na uzvodnoj strani Brankovog mosta neće se u potpunosti zatvarati, već će izvođač biti dužan da izradi projekat regulacije, koji će definisati odvijanje saobraćaja tokom obnove.\nPredviđeno je i da se zamene 432 metra staze sa ogradom, kao i ivičnjak, dok će se ograda demontirati, sanirati i ponovo ugraditi, s tim što će biti podignuta na odgovarajuću visinu od 1,2 metra zbog biciklista.


PODRŠKA PROTESTU POLICAJACA I VOJNIKA – Partija radikalne levice\nhttps://prl.org.rs/wp-content/uploads/2017/04/17499145_10154651983233742_8202005359823089188_n.jpg 700 525 Partija radikalne levice Partija radikalne levice https://prl.org.rs/wp-content/uploads/2017/04/17499145_10154651983233742_8202005359823089188_n.jpg 6. April 2017. 26. July 2017.\nSocijaldemokratska unija podržava protest Policijskog sindikata Srbije i Vojnog sindikata Srbije i poziva građane da svojim prisustvom na protestu podrže zahteve sindikata.\nMere “štednje” koje je zavela Vučićeva vlada uništiće kapacitete javnih ustanova da obavljaju poslove iz svoje nadležnosti. Politika iscrpljivanja javnog sektora samo uvećava probleme u njegovom radu, a znamo da ova vlast na taj problem ima samo jedan odgovor – privatizaciju! Ukoliko danas ne podržimo proteste policajaca i vojnika zbog nepodnošljive finansijske situacije u koju ih je dovela politika “štednje”, sledeći korak vlasti biće prebacivanje javnih nadležnosti na privatne naoružane grupacije. Kako to izgleda u stvarnosti videli smo pre godinu dana u beogradskoj Savamali, kada su maskirani batinaši intervenisali po nalogu vlasti, a u interesu privatnog investitora.\nSa svim svojim problemima, država je najjači instrument koji građani imaju da se zaštite od samovolje finansijskih i političkih moćnika. Ako hoćemo da sutra reformišemo državne institucije, ako hoćemo efektivnu javnu kontrolu nad policijom i vojskom, onda nam je danas najvažniji zadatak da podržimo proteste policajaca i vojnika koji pokušavaju da zaštite kapacitete svojih institucija od potpunog uništenja. Ako oni ne uspeju, sutra verovatno nećemo imati šta da reformišemo.\nU Beogradu, 6. april 2017 godine


Promocija turističke ponude Srbije u Mađarskoj - Novosti - Turistički svet\nPromocija turističke ponude Srbije u Mađarskoj\nTuristička organizacija Srbije u okviru svojih aktivnosti na promociji turizma Srbije na regionalnim turističkim tržištima, a u sklopu kampanje „Dani Srbije – Vidi Srbiju“, 7. septembra 2017. godine u Budimpešti, u zadužbini Save Tekelije, organizuje prezentaciju za turoperatere, medije i visoke zvaničnike uz gastronomsku ponudu iz naše zemlje.\nPrisutnim zvanicama na prezentaciji obratiće se ambasador RS u Mađarskoj Rade Drobac, direktorka Turističke organizacije Srbije Marija Labović, direktor Kulturno dokumentacionog centra Srba u Mađarskoj, Milan Đurić i direktor ansambla Kolo, Vladimir Dekić.\nPrezentacija turističke ponude Srbije biće upotpunjena nastupom ansambla „Bilja Krstić & Bistrik orkestar“ izvođenjem izvorne etno muzike.\nPromocija Turističke organizacije Srbije u Mađarskoj realizuje se uz pomoć Kulturno dokumentacionog centra za Srbe i uz podršku Zadužbine „Save Tekelije“ koja je obezbedila prostor za održavanje ovog događaja.\nImpozantno zdanje Zadužbine „Save Tekelije“ osnovano je u Budimpešti 1838. godine, a nekada je bilo škola za najveće srpske velikane poput Nikole Tesle i pesnika Laze Kostića.


Lastik: Ishod protesta verovatno pozitivan\nJutarnja molitva egipatskih demonstranata na trgu Tahrir\nPovodom nemira u Egiptu razgovarali smo sa stručnjakom za Bliski Istok na Univerzitetu Pensilvenije, Ajenom Lastikom, koji kaže da neminovni odlazak sa vlasti Hosnija Mubaraka donosi dalekosežne promene ne samo u toj zemlji, već i u širem regionu kao i u odnosima Vašingtona i Kaira.\nAmerika se mora pomiriti sa tim da ne može uvek da upravlja događajima, kaže Lastik.\n„Stabilnost u regionu je veoma važna za Sjedinjene Države koje mnoge događaje ne mogu da kontrolišu. Istina je da nekontrolisan prenos vlasti može da bude opasan, kao što je opasna i radikalizacija situacije. Ali, Sjedinjene Države ne mogu da kontrolišu tok zbivanja u Egiptu.“\nLastik navodi da je bivši ambasador Frenk Vizner verovatno upućen u Kairo da bi saopštio predsedniku Mubaraku da mu je veme isteklo.\n„Kao i da prenese da ukoliko bude sarađivao, Mubarak može da računa na pomoć Sjedinjenih Država u obavljanju prenosa vlasti na miran i dostojanstven način.“\nIshod bunta u Egiptu najverovatnije će biti pozitivan, bar kratkoročno, dodaje Lastik. On smatra da bi ključnu ulogu mogao da odigra bivši predsednik Međunarodne agencije za atomsku energiju i zagovornik prozapadnih demokratskih reformi, Mohamed El Baradej.\nKljučna uloga Mohameda El Baradeja\n„El Baradej bi, kao vodeća ličnost, mogao da pomogne da tri glavna politička aktera u Egiptu postignu dogovor. Prvi je faktor vojska, čiji će generali moći da zadrže svoje pozicije i očuvati slavu istinskih sinova egipatske revolucije. Drugi akter je pokret Muslimanske braće, koji će moći otvoreno i slobodno da učestvuje u demokratskom procesu zemlje. A, reformisti, liberali koji se zalažu za modernizaciju i liberalne demokrate dobiće promenu režima i priliku za izgradnju društva manje represivnog i manje korumpiranog od dosadašnjeg.“\nEgipat bi sada mogao da sledi primer Turske.\n„Ako u toj tranziciji dobije podršku Evrope, Svetske banke, Međunarodnog monetarnog fonda i SAD, Egipat bi možda mogao da krene putem Turske. Mnogi govore o iranskom scenariju, ali ja mislim da je mnogo verovatniji uspešan primer sekularne, prodemokratske Turske.“\nMuslimanska braća su najorganizovanija politička snaga u zemlji, ali nema bojazni da bi mogli da deluju na isti način kao iranske verske organizacije na kojima počiva šiitski teokratski Iran, ističe Lastik.\n„Muslimanska braća su pre svega sunitska organizacija, koja se zalaže za stabilnost i mnogo više poštuje sekularni pojam države. Mada je iz te organizacije proizašla Al Kaida, radikalni elementi Muslimanske braće su proteklih decenija napustili zemlju. I mada su podeljeni na frakcije Muslimanska braća se protive vladavini sveštenstva, odnosno zalažu se za islamizaciju društva nenasilnim sredstvima. Oni takođe ne traže izmenu uloge i položaja Egipta u regionu i šire u svetu.“\nUkoliko Egipat krene demokratskim putem, neizbežna je promena tona u odnosima sa Vašingtonom i Izraelom, nastavlja naš sagovornik.\n„Biće to samo odraz postojećeg nezadovoljstva velike većine egipatske javnosti američkom i izraelskom politikom, što je pod Mubarakom potiskivano. Pri tom, ne verujem da bi Kairo zauzeo radikalan stav prema Americi. Tu je ponovo relevantan primer Turske. Turska je američki NATO saveznik, ali u pogledu nekih osetljivih pitanja kao što su Iran i Izrael, Ankara vodi svoju samostalnu politiku.“\nVašington neće moći da računa na automatsku saradnju Kaira.\n„SAD neće više imati specijalni tretman u dobijanju vojnih i obaveštajnih podataka i moraće da tolerišu iskrenu kritiku svoje politike. Mislim da treba da budemo podozrivi prema uticaju Muslimanske braće, ali ne treba da strepimo od organizacije koja nije predana nasilju protiv Amerike. Ni Izrael više neće moći da računa da Egipat pređe preko svakog njegovog postupka. Ali, to ne znači automatsko poništavanje izraelsko-egipatskog mirovnog sporazuma.“\nŠto se tiče posledica bunta u Egiptu na širi region, Lastik kaže da su one već vidljive u nedavnoj smeni vlade u Jordanu zbog korupcije, najavama reformi u Siriji i Jemenu, kao i isplati tri hiljade dolara svakom građaninu Kuvajta povodom nacionalnog praznika, koji je obeležen iste nedelje kada su izbili neredi u Kairu.


"Bez sprovođenja sporazuma od strane Srbije, nema Asocijacije srpskih opština" | KoSSev\n"Bez sprovođenja sporazuma od strane Srbije, nema Asocijacije srpskih opština"\nSreda 27. jul 2016, 16:45\nMinistarka za dijalog, Edita Tahiri, primila je danas delegaciju Evropske unije, na čelu sa Tomasom Bušom, kako bi razmotrili situaciju o sprovođenju Briselskih dogovora, a posebno kako bi razgovarali o "otključavanju" sporazuma koje Srbija nije sprovela, saopštila je Vlada, prenosi Koha.\nTahiri je, kako se navodi u saopštenju, kazala da Srbija blokira primenu sporazuma po pitanju telefonskog koda za Kosovo, nezavisnosti operatora sistema, prenosa i tržišta električne energije Kosova, kao i uklanjanja barikade sa mosta u Mitrovici koje će omogućiti slobodno kretanje.\nOna je dodala da bez sprovođenja ovih sporazuma od strane Srbije, Kosovo neće učiniti ništa u pogledu primene sporazuma o Zajednici opština sa većinski srpskim stanovništvom.\nTahiri je, takođe, obavestila delegaciju EU da je Srbija nastavila svoje destruktivne akcije protiv Kosova, navodnom ilegalnom gradnjom na severu, u cilju promene etničke strukture stanovništva.\nZvaničnici Evropske unije potvrdili su svoj stav da strane u dijalogu moraju da budu koherentne i dosledne u primeni svih sporazuma postignutih u Briselu, uz posredovanje Evropske unije. Obećali su, takođe, da će biti u stalnom kontaktu sa svim stranama, kako bi mogle da sprovedu svoje obaveze.


"biti zdrava, biti zdrava"\nPopularna spikerka je pronašla jednostavan, a vrlo efektan način da uputila podršku našoj evrovizijskoj predstavnici — i to usred Dnevnika!\nSinoć je u Torinu održano drugo polufinalno veče Evrovizije, a predstavnica Srbije Ana Đurić Konstrakta se sa svojom pesmom "In corpore sano" plasirala u finale!\nBilo je uzbudljivo i pomalo napeto na samom kraju, a svi su saglasni da Srbija ima predstavnicu kojom može da se ponosi i da je Konstrakta već pobednica za sve nas, kakav god rezultat bio u finalu 14. maja.\nSrbija i Evropa su STREPELE, a ona? Konstrakta priznala o čemu je razmišljala čekajući PROLAZ U FINALE i sve nasmejala\nVeliki broj poznatih ličnosti uputio je javno podršku našoj delegaciji u Torinu, a među njima je i spikerka RTS-a Ivona Pantelić, koja je pokazala da ju je zahvatilo evrovizijsko raspoloženje tako što je za rever zadenula — beli karanfil!\nUpravo je ovo cveće Konstrakta delila prisutnima na svečanom ispraćaju koji joj je upriličen pred put u Torino.\nKonstrakta je, inače, na pomenutom skupu pojasnila simboliku belih karanfila.\n1 / 8 Foto: Foto: Glossy\n— Simbolika je pipava stvar, njoj svako upisuje nešto što treba, beli karanfili nas prate od početka nastupa i od početka prate ljubav, razumevanje i poštovanje — istakla je Konstrakta.\nAna Đurić i srpski tim nastupaju u velikom finalu pod rednim brojem 24, odnosno kao pretposlednji na Evroviziji. Finalno veče otvoriće Češka, dok će takmičarski deo zatvoriti nastup estonskog predstavnika Stefana, koji je navodno na Evroviziji zaveo jedno nama dobro poznato lice.\nTAGOVI: Ivona PantelićAna Đurić - KonstraktaKonstraktaEvrovizijaBeli karanfiliKaranfilPodrškaDnevnikRTSSpikerka


Newsroom » TUBORG I MIMI MERCEDEZ NAJAVLJUJU LETO DOBROG ZVUKA UZ #TBRGOpen « Carlsberg Srbija\nTUBORG I MIMI MERCEDEZ NAJAVLJUJU LETO DOBROG ZVUKA UZ #TBRGOpen\nTuborg OPEN, jedinstvena muzička kampanja brenda Tuborg, ovog leta se nastavlja i ponovo donosi nešto novo i sasvim drugačije uz saradnju sa Mimi Mercedez i niz aktivacija koje će obeležiti leto pred nama.\nČuveni pivski brend Tuborg objavio je veliki povratak svoje uspešne muzičke kampanje Tuborg OPEN koja je prethodnog leta u saradnji sa Sarom Jo, Frenkijem, Skaj Viklerom i crnogorskim Who See širom sveta oduševila fanove brenda i dobrog bita.\nU svojoj drugoj godini, #TBRGOpen ponovo donosi nešto novo i poziva fanove širom Srbije da se pridruže najvećoj letnjoj kampanji čiji je glavni akter Mimi Mercedez – reperka, ključna predstavnica beogradskog Hip-Hop-a i jedna od najinteresantnijih zvezda regionalne muzičke scene danas. U skladu sa brendom Tuborg koji je simbol za dobru muziku i provod, OPEN kampanja poziva na otvorenost za nova iskustva, širenje vidika, kreativnost i prihvatanje različitosti, kao i da svako od nas, makar na trenutak, iskusi život iz nečije druge perspektive. Kroz ovo putovanje vodiće nas Mimi Mercedez jedinstvenim letnjim hitom koji kreira, a koji će svakom fanu omogućiti da oseti pravu Tuborg viziju života i da bude deo ekipe!\nTuborg nastavlja da podržava mlade umetnike i one koji će to tek postati pa je posebno uzbudljiv deo ove saradnje i takmičenje za najbolju rimu „OPEN Rime“ kojim Mimi poziva sve svoje fanove da sami napišu deo teksta njene Tuborg pesme! Fanovi mogu da pošalju svoje rime na temu „EKIPE” putem zvaničnog sajta, a oni najbolji će, po izboru Mimi i njene ekipe, biti uključeni u finalnu verziju Tuborg OPEN pesme ali i zvaničnog spota za predstojeću letnju himnu!\n„Na moje veliko zadovoljstvo mogu da vas obavestim da sam ove godine preuzela Tuborg OPEN, spremite se da brutalno dominiramo narednih nekoliko meseci!” rekla je Mimi Mercedez o uzbudljivoj letnjoj kampanji koja je pred nama.\nSaradnja sa Mimi Mercedez je deo uspešne i širom sveta popularne kampanje Tuborg OPEN u okviru koje Tuborg okuplja najbolje muzičare kako bi kreirali muziku koja, jedinstvenim jezikom, prenosi sve poruke i vrednosti brenda Tuborg a čija je suština dobar provod na mnogo različitih načina, kultura i jezika povezanih jednom dobrom pesmom i još boljim doživljajem.\nTuborg OPEN je, na globalnom nivou, objavio saradnju sa čuvenim producentom i DJ-em Diplom koji je, u kolaboraciji sa jedinstvenim danskim vokalom MØ kreirao numeru koja će predstavljati brend Tuborg i kampanju OPEN 2.0 širom sveta.


Pao tender za napajanje autoputa strujom | Analitika - Informativni Portal\nMonteput je poništio tender za izgradnju sistema trajnog napajanja električnom energijom prioritetne dionice auto-puta Bar Boljare, od Smokovca do Mateševa. Ovu odluku potvrdio je Pobjedi izvršni direktor kompanije Monteput Jonuz Mujević.\nObjavljeno: 20. 08. 2019 - 08:15 Promjenite veličinu teksta: A A A\n“Postupak javne nabavke je obustavljen zato što nijedan od ponuđača nije predao ispravnu ponudu”, kazao je Mujević Pobjedi.\nPonude su poslale dvije kompanije podgorički Novi Volvoks i budvanski Elektro tim. Mujević je naveo da ponuđač može izjaviti žalbu protiv ovog rješenja Državnoj komisiji za kontrolu postupka javnih nabavki u roku od deset dana od dana dostavljanja odluke.\n“Nakon postupka žalbe, odmah će biti raspisan novi tender po skraćenom postupku”, rekao je Mujević.\nOsnivači fime Novi Volvoks su podgorička kompanija Holding One, čiji je vlasnik Milan Ivanović, dok po pet odsto učešća u vlasničkoj strukturi Novog Volvoksa imaju Predrag Poček i Mila Milović, koja je i izvšna direktorica kompanije. Osnivači budvanskog Elektro tima su Jelena i Miroslav Milović sa po 50 odsto vlasničkog udjela. Jelena Milović je i izvršna direktorica firme. Procijenjena vrijednost radova je 38,2 miliona eura, a Monteput će taj iznos obezbijediti iz kredita Investiciono-razvojnog fonda, sa kojim je krajem maja potpisao ugovor o kreditu.\nMujević je ranije objasnio da će se strujom, osim trase od Smokovca do Mateševa, napajati i buduće dionice. Riječ je o dvije 110 kilovoltne trafostanice, jedna na Smokovcu sa pripadajućim dalekovodom, druga na Mateševu sa pripadajućim dalekovodom i 26 trafostanica koje će služiti prije svega za kompletnu infrastrukturu auto-puta, napajanje svih sistema rasvjeta i upravljačkih sistema i služiće za elektro napajanje okolnih sela kroz koje prolazi auto-put.\nVijesti Predstavnici Tosčelika upozorava... Proizvodnju čelika obara usporavanje evropske ekonomije\nVijesti Regulatorna agencija za energetiku Nove cijene struje najkasnije do 15. decembra\nVijesti Dakićevci sa predsjednikom Privr... Traže raspodjelu novca za sve radnike istovremeno\nVijesti Generalni direktor Direktorata z... Do kraja godine obradiće svih 51.000 zahtjeva za legalizaciju\nVijesti U Privrednoj komori obilježen Da... Golubović: Rudarstvo - djelatnost koja uspješno posluje i doprinosi rastu ekonomije\nVijesti Potpredsjednik Vlade u Bijelom P... Simović: Regulacijom Lima i Grnčara rješavamo problem građana četiri opštine\nVijesti Iskorišćena sredstva za subvenciju Bez novih prijava za program “Energetski efikasan dom”\nVijesti Ministarka Sekulić sa predstavni... Uzdržati se od jednostranih koraka i pritisaka bilo koje vrste


Univerzitet u Novom Sadu, 16.01.2019. godine, posetili su visoki predstavnici Ruskog državnog univerziteta za naftu i gas "I. M. Gubkin" iz Moskve i Sanktpeterburškog rudarskog univerziteta u cilju uspostavljanja i unapređenja međusobne saradnje. Delegaciju iz Ruske Federacije koju su činili dr Viktor Georgijevič Martinov, rektor Univerziteta „Gubkin“, dr Natalija Vladimirovna Paškevič, prvi prorektor Sanktpeterburškog rudarskog univerziteta, zatim dr Dmitrij Genadjevič Petrakov, dekan Fakulteta za naftu i gas Sanktpeterburškog rudarskog univerziteta i gospođa Vlada Vladimirovna Streleckaja, pomoćnik rektora Univerziteta „Gubkin“, u Rektoratu Univerziteta u Novom Sadu primili su rektor prof. dr Dejan Jakšić, sa prorektorima. Sastanku koji je održan povodom ove posete, prisustvovali su i prof. dr Biljana Pajin, dekan Tehnološkog fakulteta Novi Sad i prof. dr Dragan Govedarica, prodekan za nastavu na Tehnološkom fakultetu Novi Sad, koji je bio inicijator uspostavljanja saradnje sa prestižnim univerzitetima iz Rusije. U ime kompanije NIS a.d, sa kojom Univerzitet u Novom Sadu već dugi niz godina ostvaruje uspešnu saradnju oblasti obrazovanja i nauke, koja je formalizovana kroz memorandum o strateškoj saradnji, prisustvovali su gospodin Vadim Smirnov, zamenik generalnog direktora i direktor Funkcije za spoljne veze, odnose sa državnim organima i PR i gospođa Snežana Lakićević, savetnik za odnose sa javnošću i komunikacije.\nPozdravljajući prisutne učesnike sastanka, rektor Jakšić je izrazio spremnost Univerziteta u Novom Sadu da unapredi saradnju sa ruskim univerzitetima, na obostranu korist i zadovoljstvo. Tim povodom, rektor je posebno istakao značaj daljeg razvoja saradnje sa Univerzitetom „Gubkin“ i Sanktpeterburškim rudarskim univerzitetom, koji su posebno značajni zbog njihovih referenci u oblasti eksploatacije nafte i gasa, rudarstva, naftno-petrohemijskog inženjerstva i srodnih obrazovno-naučnih disciplina.\nNarednog dana, Predstavnici Univerziteta u Novom Sadu i Beogradu, Ruskog državnog univerziteta za naftu i gas "I. M. Gubkin", Sanktpeterburškog rudarskog univerziteta i Naftne industrije Srbije potpisali su međusobno memorandume o saradnji. Memorandumom su posebno utvrđene oblasti saradnje između Univerziteta u Novom Sadu i Univerziteta „Gubkin“ koje se odnose na organizovanje treninga za visoko kvalifikovane stručnjake u oblasti nafte i gasa, organizovanje predavanja, stručnih seminara, radionica i letnjih škola, ostvarivanje akademske mobilnosti studenata i nastavnika, kao i organizovanje stručne i laboratorijske prakse. Memorandumom o saradnji je takođe utvrđeno uspostavljanje saradnje u pogledu organizovanja zajedničkih međunarodnih konferencija, simpozijuma i okruglih stolova, kreiranja i izvođenja zajedničkog studijskog programa na master i postdiplomskim studijama, kao i učešće u zajedničkim projektima u oblasti naftnog inženjerstva i srodnih disciplina. Memorandumom o saradnji između Univerziteta u Novom Sadu i Ruskog državnog univerziteta za naftu i gas "I. M. Gubkin" predviđeno je i da Tehnološki fakultet Novi Sad i ruski univerzitet osnuju zajednički program na master akademskim studijama. Tim povodom, Ministar prosvete, nauke u tehnološkog razvoja Mladen Šarčević istakao je da su sporazumi koji su potpisani još jedna potvrda da su srpsko obrazovanje i nauka veoma cenjeni u svetu i objasnio da će saradnja sa univerzitetima najvišeg ranga Ruske Federacije, dovesti do veće razmene istraživača, nastavnog i administrativnog osoblja, studenata svih nivoa studija. "Polaznici bi dobili dvostruke diplome - Tehnološkog fakulteta Novi Sad i Univerziteta Gubkin. Master akademske studije bi trajale dve godine i obrazovale bi naftno-petrohemijske inženjere", precizirao je Šarčević.


Forma Ideale: Pomoć za zdravstvene ustanove - Društvena Odgovornost\nForma Ideale: Pomoć za zdravstvene ustanove\nKompanija Forma Ideale poklonila je nameštaj Radiološkoj službi KC Kragujevac i Univerzitetskoj dečijoj klinici u Tiršovoj.\nAmbulanta u kojoj se obavljaju rentgenski snimci u okviru Radiološke službe predstavlja veoma važan deo dijgnostičkog sistema zdravstvene zaštite koju pruža Klinički centar u Kragujevcu.\nOsnovna karakteristika ove službe je veoma visok broj pacijenata koji se na dnevnom nivou zbrinjava, pa je na osnovu realnih potreba i istrošenosti više decenija starog nameštaja, kompanija Forma Ideale potpuno opremila nekoliko delova ambulante.\nPored toga, u okviru sezonskog osveženja uslova za smeštaj i lečenje najmlađih pacijenata, kompanija je nameštajem opremila prostorije Gastroenterologije UDK u Tiršovoj.\nIzvor: Forma Ideale\nNURDOR otvorio dve sterilne sobe za decu obolelu od raka u Novom Sadu\nKompanija Mozzart donirala televizore VMA\nForma Ideale: Donatorske aktivnosti u Beogradu\nOdeljenje neurologije KBC Zvezdara dobilo je nov nameštaj Forma Ideale za trpezariju, a kuća za mlade u Zaklopači kod Grocke nameštaj za spavaće sobe, radni prostor i kuhinju. Read more\nKompanija Forma Ideale podržala je tradicionalnu humanitarnu modnu reviju za decu Prihvatilišta u organizaciji modne agencije “Fabrika”. Mališanima su uručeni pokloni i sredstva u kojima oskudevaju, a na reviji su takođe svečano promovisane nove kolekcije odeće za mlade. Read more\nForma Ideale: Podrška centru “Kneginja Ljubica” u Kragujevcu\nKompanija Forma Ideale nastavlja dugogodišnju saradnju sa Centrom za pružanje usluga socijalne zaštite “Kneginja Ljubica”, ovog puta donacijom u nameštaju u vrednosti većoj od 80.000 dinara. Donaciju u nameštaju predstavljaju trpezarijske stolice za opremanje zajedničkih prostorija, u kojima više desetina korisnika svakodnevno boravi. Potrebe korisnika Centra su velike, a izazovi u vezi sa finansiranjem ustanove Read more


Sportske.net - Utisci posle pobede: ''Bilo je pakleno...''\nReprezentativka Srbije u rukometu Sanja Damnjanović rekla je posle današnje pobede nad Ukrajinom sa 25:23 na Evropskom prvenstvu da su se ona i njene saigračice "napatile" kako bi došle do važnog trijumfa.\n"Napatile smo se, nisu nam funkcionisali ni odbrana, ni napad. Taman kada je trebalo da se odvojimo na četiri-pet golova razlike mi promašimo zicer i psihološki padnemo. To nas je mnogo koštalo, ali mi je drago što smo pobedile. Bolje je ovako da pobeđujemo nego da padamo u formi", kazala je Sanja Damnjanović posle utakmice u beogradskoj Areni.\nJelena Popović, koja je uz Damnjanovićevu bila najefikasnija u srpskoj ekipi sa po pet golova, kazala je da je utakmica bila jako teška.\n"Bilo je pakleno. Opet smo osećale mali pritisak, jer smo morale da pobedimo kako bismo prošle u drugi krug, a Ukrajina je pružila dobar otpor. Toliko smo se umorile da nemamo snage ni da se radujemo ovom trijumfu", kazala je Jelena Popović.\nBek Jelena Erić je rekla da je utakmica bila teška i da su se reprezentativke Srbije mnogo namučile.\n"Bila je jako teška utakmica... Zaista smo dale sve od sebe, mnogo smo se mučile, ali je najbitnije da smo se borile i na kraju pobedile. Protiv Češke moramo mnogo, mnogo bolje, najbolje što možemo", kazala je Jelena Erić.\nDesno krilo Srbije Katarina Krpež istakla je da njena ekipa u nastavku takmičenja mora da igra mnogo bolje.\n"Opet nas je uhvatio neki grč na početku utakmice, ne znam zašto nam se to dešava. Posle toga smo dobro krenule, pa opet pale... To ne sme da nam se dešava u predstojećim utakmicama", istakla je Katarina Krpež.\nSrbija će u sledećoj utakmici igrati protiv češke u subotu, 8. decembra od 20.15 u beogradskoj Areni.


Srpska Žandarmerija sa elitnom ruskom jedinicom: Putinova Rozgvardija sarađuje sa našom policijom | Mediji - Nezavisni sindikat policije\nSrpska Žandarmerija sa elitnom ruskom jedinicom: Putinova Rozgvardija sarađuje sa našom policijom\nRazgovor je bio dobra prilika za dogovor o budućoj saradnji kroz konkretne aktivnosti u vežbama – rekao je ministar Stefanović.\nMinistar unutrašnjih poslova Nebojša Stefanović razgovarao je danas sa prvim zamenikom direktora – vrhovnog komandata federalne službe vojske nacionalne garde Ruske Federacije Sergejem Melikovim o nastavku i jačanju saradnje pre svega u borbi protiv terorizma i ekstremizma, kao i organizovanog kriminala.\nOno što je za nas zanimljivo i veoma važno je svakako fenomen stranih teroristickih boraca. U tom smislu interesantna su nam i korisna iskustva koje Rozgvardija ima i naravno metodi obuke i suprostavljanje ovim izazovima, sprečavanje radikalizacije, ali istovremeno i sprečavanje izvršenja najtežih krivicnih dela vezanih za terorizam – rekao je Stefanović novinarima posle sastanka sa Melikovim.\nZa Rozgvardi jednicu je rekao da je poput srpske jedinice Žandarmerije, te da se na teritoriji Rusije suprostavlja najznačajnijim oblicima organizovanog kriminala i po instrukcijama predsednika Vladimira Putina, Saveta nacionalne bezebdnosti i drugih nadležnih jedinica ispunjava one zadatake koji se tiču obezbeđivanja bezbednosti i sigurnosti građana Rusije.\nU tom smisli slične zadatke koje Ministarstvo unutrašnjih poslova sprovodi, naše jednice Žandarmerije, imaju prilike da zajednički sarađuju i razmenjuju eksperte, mi bismo voleli da ti eksperti i blisko međusobno saraduju i da ta iskustva koje i jedni i drugi poseduju u suprostavljanju svim oblicima organizovanog kriminala možemo da primenimo i time pojačamo bezbednost i građana Srbije i Ruske Federacije – kaže Stefanović.\nRazgovor sa Melikovim je, kaže, bio dobra prilika za dogovor o budućim modalitetima zajednicke saradnje kroz konkretne aktivnosti u vežbama.\nNeke od tih vežbi koje se sprovode u Srbiji će, navodi Stefanović, pripadnici Rozgvardi jednice imati priliku da vide u Beogradu u odredu Žandarmerije.\nStefanović je podsetio da je prethodne godine predvodio delegaciju koja je posetila centar za obuku Federalne službe vojske nacionalne garde Ruske Federacije i diviziju Deržinski gde je, kaže, mogao da se uveri u to kakvu opremu i obuku sprovodi ta jedinica.\nDanas su oni naši gosti i zajedno sa našom Žandarmerijom dogovaraju modalitet zajedničke saradnje i kakvu vrstu zajedničke obuke možemo da sprovodimo, čime bi jednice naše Žandarmerije mogle da postanu efikasnije u sprovodenju svojih svakodnevnih zadataka – naglasio je Stefanović.\nNaveo je i da se raduje ponovnom odlasku u posetu ruskoj jedinici gde će, kaže, moći da se dalje upoznaje sa razvojem i novim znanjama i veštinama koje ona nudi.\nMelikov je rekao da su srpska Žandarmerija i ruska Rosgvardija mlade strukture čijem je osnivanju prethodilo mnogo izazova, a čiji je zadatak osiguranje bezbednosti i ocuvanje javnog reda i mira.\nTo je povezano svakako sa rizicima i njihovim uticajem na međunarodnu zajednicu i njihovim širenjem. Veoma aktivno to je izraženo kako na teritoriji Evrope tako i na teritoriji drugih država. U tom odnosu, mi svakako možemo biti samo korisni jedni drugima upravo zbog iskustva koje posedujemo – poručio je on.\nPovodom Svetskog prvenstva u fudbalu u Rusiji, Melikov je rekao da će Rozgvardi jednica aktivno učestvovati u osiguranju bezbednosti svih 11 gradova u Rusiji u kojima će biti održano prvenstvo.\nMi smo spremni da podelimo naše iskustvo koje je u rešavanju takvih pitanja pozitivno. Svakako želimo reprezentaciji Srbije da se dobro pokaže na Svetskom prvenstvu i da se održi dostojno prvenstvo – rekao je Melikov.\nPo okončanju prvenstva, Melikov je izrazio spremnost da se sretne sa srpskim kolegama i podeli iskustva u oblasti osiguranja bezbednosti.\nNaša poseta svakako predstavlja produžetak saradnje čije je osnove postavio ministar Stefanović tokom prošlogodišnje posete našoj državi. Nadamo se da će se ta saradnja produžiti, jačati i razvijati – naglasio je Melikov.


Predizborna obećanja: Činjenično stanje - Kosovo 2.0\nPredizborna obećanja: Činjenično stanje\nBavimo se najodvažnijim obećanjima nedelje.\nPiše Eraldin Fazliu - 14.10.1717\nKako se Kosovo priprema da izađe na biračka mesta — ovog puta su to lokalni izbori koji će se održati 22. oktobra — obećanja političara su sve ambicioznija. Milioni evra se obećavaju za svakojake projekte, od podzemnog metroa za Prištinu do novih bolnica, škola i privlačenja stranih investitora.\nU svakoj sedmici predizborne kampanje, K2.0 analizira najodvažnije tvrdnje vodećih kandidata za gradonačelnike i proverava realističnost istih, bilo u pogledu budžeta, vremenskih rokova, zvaničnih nadležnosti ili drugih činilaca.\nU ranije objavljenim člancima, bavili smo se obećanjima o školama u Prištini i vodosnabdevanju u Prizrenu, kao i izgradnjom bolnice u Uroševcu i investicijama u iznosu od milion evra u Kamenici.\nK2.0 se ove nedelje bavio najodvažnijim obećanjima kandidata za gradonačelnika o ekonomskim investicijama na samom zapadu Kosova, u Peći, i o ulaganju u sport u najistočnijem regionu Kosova, Gnjilanu.\nTvrdnja: 24 miliona evra biće potrošeno na 37 projekata kapitalnih investicija (Sabiha Šalja, PDK)\nVeć godinama unazad, trka za mesto gradonačelnika Peći bila je uska i vodila se između LDK-a i AAK-a. Gazmend Muhadžeri iz LDK-a je 2013. preuzeo mesto predsednika opštine od Aljija Beriše iz AAK-a koji je upravljao ovim gradom još od proglašenja kosovske nezavisnosti, 2008. godine.\nMeđutim, PDK je oduvek bio bitan činilac u politici ovog područja, često se pokazujući odlučujućim faktorom u formiranju opštinskih organa. Kako bi pridobili veći uticaj u ovom području, oni su u prvi plan istakli Sabihu Šalju koja je članica senata Državnog univerziteta “Hadži Zeka” u Peći.\nKampanja PDK-a se, naizgled, zasniva na maksimi trošenja novca da bi se zaradio novac, imajući u vidu da je Šalja u jednoj debati na TV Dukađini u subotu (7. oktobra) obećala da će utrošiti 24 miliona evra na 37 projekata kapitalnih investicija koji bi trebalo da stimulišu lokalnu ekonomiju.\nBudžet za sve kapitalne investicije u Opštini Peć 2017. iznosi 5,7 miliona evra. Ovaj budžet će 2018. doživeti blagi rast, na 6,2 miliona, dok će 2019. isto tako imati blagi rast, na 6,6 miliona evra.\nIako su projekti koje predlaže Šalja, zasnovani na stimulisanju ekonomije, naišli na odobravanje u Peći, zbog njih bi se budžeti brojnih drugih opštinskih odeljenja značajno umanjili, uključujući budžeti odeljenja za zdravstvo, obrazovanje i nauku, kulturu, omladinu i sport. Ako bi se iznos od 6 miliona evra uzeo kao iznos godišnjeg budžeta za kapitalne investicije, to bi značilo da bi skoro sav novac namenjen za kapitalne investicije morao da se potroši na 37 projekata koje je obećala Šalja.\n"Bilo bi dobro govoriti o projektima koje bi bilo moguće sprovoditi u okviru finansijskih kapaciteta Opštine Peć."\nLokalni politički analitičar Imer Muškoljaj\nObjašnjavajući svoje obećanje, Šalja je kazala da će se 16 miliona evra potrošiti na izgradnju nove autobuske stanice, za koju obećava da će biti rezultat javno-privatnog partnerstva u pogledu ulaganja, kao i da će zatražiti pomoć od centralnih institucija.\nPrema mišljenju Imera Muškoljaja, političkog analitičara koji potiče iz ovog regiona, obećanja koje daje Šalja se umnogome oslanjaju na pomoć sa centralnog nivoa. “Bilo bi dobro govoriti o projektima koje bi bilo moguće sprovoditi u okviru finansijskih kapaciteta Opštine Peć”, izjavio je Muškoljaj za K2.0. “Gospođa Šalja bi detaljno trebalo da objasni način na koji će novac biti alociran za sve ove projekte, jer ovaj iznos investicija deluje kao preveliki zalogaj za Peć.”\nTvrdnja: Milion evra podrške opštinskim sportskim klubovima (Ljutfi Haziri, LDK)\nLDK i PDK se bore za Opštinu Gnjilane još od prvih lokalnih izbora na Kosovu 2000, a vlast se kretala iz ruke u ruku između ove dve tradicionalno velike kosovske partije. Međutim, kao i kada je reč o mnogim drugim gradovima na Kosovu, rezultati Samoopredeljenja na opštim izborima su dali nadu ovoj stranci da može da napravi proboj i u gnjilansku lokalnu politiku.\nNakon što su se našli na drugom mestu, sa 42 odsto glasova u junu, Samoopredeljenje je u prvi plan istaklo aktuelnog poslanika Skupštine Kosova, Samija Kurtešija, za kandidata koji će nastupiti nasuprot LDK-ovog trenutnog gradonačelnika Ljutfija Hazirija i PDK-ovog kandidata Zenuna Pajazitija.\nSva trojica su govorila o važnosti sporta u gnjilanskom kraju. U svom programu za Gnjilan od 20 tačaka, Kurteši obećava da će revitalizovati fudbalske terene u ovom području i izgraditi nove gde je to potrebno, dok se Pajaziti obavezao da će raditi naporno da bi stvorio bolje uslove za sportiste Gnjilana.\nHaziri opisuje sport kao ‘identitet Gnjilana’, a na Fejsbuku je objavio da će opštinska finansijska podrška sportskim klubovima ovog regiona “zasigurno dostići milion evra u sledeće četiri godine”.\nHaziri će morati da realocira ogromne delove budžeta da bi ispunio obećanje o utrošku milion evra na sportske klubove ovog područja, posebno ako želi da mu nešto novca ostane za ulaganje u kulturu i omladinske projekte.\nPodrška sportskim klubovima od opštinskih organa obično dolazi preko subvencija iz Odeljenja za kulturu, omladinu i sport koje je u Gnjilanu imalo budžet od 190.000 evra 2017. godine.\nKako se ukupni budžet Opštine neće povećati u narednim godinama, Haziri će morati da realocira ogromne delove budžeta da bi ispunio obećanje o utrošku milion evra na sportske klubove ovog područja, posebno ako želi da mu nešto novca ostane za ulaganje u kulturu i omladinske projekte.\nLokalni novinar Amir Jakupi veruje da su nerealna obećanja postala karakteristika izbora u Gnjilanu. Jakupi naglašava da, iako veruje da je Hazirijevo obećanje “neostvarljivo u periodu od četiri godine i bez analiza”, postoji hitna potreba da se neko pozabavi problemima u vezi sa objektima koje koriste lokalni sportski klubovi. K


Uvek dobra zabava na splavu Pristan\nPripremite se doživite magiju koju će vam prirediti splav Pristan! Jedna od najraspevanijih družina u gradu, ali i spektakularni ambijent predstavljaju kombinaciju koja garantuje da će uvek dobra zabava na splavu Pristan pomeriti granice provoda. Očaravajući ambijent samog splava odaje...\nNova spektakularna sezona na splavu Lasta\nPripremite se za mnoštvo lepih iznenađenja koja vas očekuju, a od kojih je jedno i nova spektakularna sezona na splavu Lasta. Splav Lasta će novu sezonu zvanično otvoriti spektakularnom zabavom u petak, 28. maja, tokom koje ćete imati priliku da...\nRafting za pamćenje u kampu Rajska Rijeka\nAko želite pravu avanturu, odaberite rafting za pamćenje u kampu Rajska Rijeka. U potrazi za pravom oazom mira i lepote, pronašli smo jedinstveni kamp Rajska Rijeka koji nas je dočekao na pravi domaćinski način i priredio na zaista nezaboravan...\nŠta je sve potrebno za zdrav razvoj biljaka?\nDa biste imali lepe i zdrave biljke u vašem domu, važno je informisati se šta je sve potrebno za zdrav razvoj biljaka. Postoje određena pravila kako se treba ponašati sa biljkom, počev od prehranjivanja, navodnjavanja, đubriva, svetlosti, količine vlažnosti,...\nTOP 3 JAKNE ZA JESEN 2020\nPri prvom hladnijem vremenu a onda i onom lošijem, praćenim kišom i vetrom, počinjemo da razmišljamo o odeći koja je praktična za to doba u godini. Jesen za sobom prati navedeno ali uvek se postavlja pitanje: koja je to...\nSplav River – mesto neverovatnog provoda\nUkoliko govorimo o besanim noćima svima znanog beogradskog noćnog života, među najpoznatijim svakako jeste splav River – mesto neverovatnog provoda. Godinama unazad, splav River ima reputaciju najboljeg, poznat po velikom broju spektakularnih događaja, kao što je docek i sama dugo...\nRent a car Beograd za put u inostranstvo\nRent a car Beograd za put u inostranstvo je idealan izbor ukoliko ne posedujete kola, a želeli biste sa porodicom ili vašim društvom da otputujete na odmor. MyRentCar agencija, ponudiće vam najpovoljnije cene i odličan kvalitet vozila. Agencija se...\nVending aparati za kafu su odlična ideja kada nemate previše vremena za odlazak do prodavnice ili kafeterije. U skladu sa takvim situacijama, nastali su ovi aparati kako bi olakšali pristup kafi svakome ko je u manjku sa vremenom. Vending...\nRestoran Dva jelena – novi provod na starom mestu\nRestoran Dva jelena - novi provod na starom mestu i nova prilika za uzbudljiva dešavanja u gradu. Restoran sa tradicijom u srcu Skadarlije rešio je da priredi svojim gostima novi provod u svom dobro poznatom stilu i učini vaše...\nSigurno ste čuli za popularnog Voyage-a i njegove sjajne hitove koji prelaze milione, a da li znate koliko Voyage ima godina? Iako veoma mlad, pred njim je velika karijera, a u nastavku saznajte više o ovom talentovanom muzičaru. Voyage...


"Novak Đoković nije opasan" - BIGportal.ba\n15 Januara, 2022 15 Januara, 2022 0242\nU zvaničnim dokumentima podnetim sudu, mišljenje stručnjaka je da Novak Đoković ne predstavlja opasnost po Australiju.\nIpak, mišljenje stručnjaka iz MInistarstva zdravlja govori drugačije, a sve je navedeno u zvaničnoj sudskoj dokumentaciji.\n“Koristeći gore navedene pretpostavke možemo da potvrdimo da je Novak Đoković bio zaražen koronavirusom, pa iako je nevakcinisan, ovo znači da je zaštićen od koronavirusa tokom narednih nekolko meseci. Njegov negativan test koji je dobio 22. decembra takođe govori da je preležao virus i da ima antitela. Nije velika verovatnoća da bude opasan, tako da cenimo da on nije rizik po stanovnike Australije”, stoji u zvaničnoj sudskoj dokumentaciji.\n“Koristeći gore navedene pretpostavke reći ćemo da nije velika verovatnoća da nekoga zarazi i da ne spada u rizičnu grupu ljudi koji bi virus preneli na drugu osobu”


Naslovne strane novina za četvrtak 28. maj 2020. godine | Novinska agencija Beta\nDRUšTVO | 28.05.2020 09:30 > 28.05 09:30\nALO - "Raste prodaja seoskih kuća i imanja", kao jedan od rezultata korona virusa. "Glupan i Tupan izrešetali vodju kavačkog klana", o tome da su atentatori na Radoja Zvicera, prilikom oružanog napada u Ukrajini, napravili niz propusta.\nBLIC - "Proslave, mitinzi i mečevi sa publikom od 1. juna", o odluci Kriznog štaba da od ponedeljka dozvole skupove od 1.000 ljudi na otvorenom prostoru.\nVEČERNJE NOVOSTI - Pod naslovom "Na stadionu do 1.000 navijača", o novim preporukama Kriznog štaba u borbi protiv korona virusa. "Testiranje u domovima zdravlja, a cena 1.200 dinara", o odluci da od 1. juna počne testiranje na prisustvo antitela.\nDANAS - Ove novine navode da "'Batut' nije odobrio" sednicu Glavnog odbora Demokratske stranke.\nINFORMER - "Navijači na stadionima od 1. juna", o novoj odluci Kriznog štaba da je dozvoljeno okupljanje do 1.000 gradjana. O tome da je položen kamen temeljac za pogon za proizvodnju auto delova list piše: "Korejsko čudo od fabirke u Smederevskoj Palanci zaposliće čak 1.000 ljudi".\nKURIR - "Atentat na vodju kavčana organizovao Pink Panter iz Užica?!", ove novine pišu da je u Ukrajini došlo do obračuna crnogorskih klanova. Predsednik Srbije Aleksandar Vučić rekao kako će Srbija odgovoriti na postupke Podgorice: "Mi u to blato nećemo ulaziti".\nSRPSKI TELEGRAF - "Vodja kavčana upucan dok je džogirao", o tome da je teško ranjen Radoje Zvicer, u Ukrajini. Pod naslovom "Neka Crnogorci idu u Tiranu", o reagovanju ministra spoljnih poslova Srbije Ivice Dačića na postupke Podgorice.\nPOLITIKA - Pod naslovom "Zatvaranje granica bila bi kazna za Srbe koji žive u Crnoj Gori", o odluci Crne Gore da zatvori granice za državljane Srbije. "Zbog 100 evra 'padali' sajtovi banaka", o jednokratkoj pomoći gradjanima Srbije.


RTS\t08.02.2017 23:21\nZa mejlove koji su objavljeni na sajtu Futbol liks Bekamova portparolka kaže da su izvučeni iz konteksta i da su prepravljani.\nPortparolka dodaje da se priča bazira na zastarelim materijalima, koji su namerno predstavljeni u cilju stvaranja pogrešne slike o Bekamu.\nMeđu objavljenim melovima je i njegova žustra i vulgarna reakcija kada je saznao da neće dobiti titulu viteza i prateće razmišljanje da dobrotvornoj ustanovi ne donira novac.\nMnogi tabloidi su preneli skandal koji je zadesio bivšeg kapitena, dovodeći u pitanje njegov imidž koji je godinama stvarao. Novine Dejli mejl su posvetile četiri strane čitavom događaju, ali su rekli da je u pitanju ucena sa namerom da se „ocrni“ heroj fudbala.\nMnogo besa je izazvala Bekamova saradnja sa Unicefovim programom za dobrobit dece, gde su se pojavili dokazi da je nerado davao novac u dobrotvorne svrhe i to da je naplatio let koji mu nije bio potreban. Iz Unicefa su saopštili da neće komentarisati događaj, ali brane Bekamove doprinose.\n„Osim toga što je nesebično posvetio svoje vreme, energiju i podršku da se podigne svest o Unicefovom radu, Dejvid je donirao značajne sume novca lično“, navodi se u saopštenju.


Snažna podrška Austrije na putu Srbije ka EU | Ministarstvo zaštite životne sredine\n„Od austrijskog ministra poljoprivrede Andrea Ruprehtera, dobila sam uveravanje da Austrija snažno podržava evropske integracije Srbije i da ta država smatra da EU ne može da bude bez Srbije jer je Srbija lider na Blakanu“, istakla je ministar Bogosavljević Bošković.\nBogosavljević Bošković je naglasila da je boravak u Beču na konferencijama o energetici i klimatskim promenama, bio prilika i da sa kolegama iz regiona razmeni iskustva i postave se smernice za dalju saradnju.\n“Ovo je prilika da se razmene iskustva iz regiona, ali i da se dogovori jača saradnja u smislu snažnije podrške većem korišćenju obnovljive energije, zelene ekonomije i čistih tehnologija, zaštite sredine i klimatskih promena”, rekla je ministar.\nOna je potsetila da je juče održana konferencija o energetici i o većem korišćenju čistih oblika energije kao što su vetar, voda solarana energija i za Srbiju naračito značajne energije iz biomase koja je naš razvojni potencijal.\nMinistar zahtevi životna sredina studija Studija o proceni uticaja EU rešenje Trivan klimatske promene reciklaža otpad obaveštenja tretman otpada Drina procena uticaja


Održana je 1. Sjednica Organizacionog odbora 16. Međunarodnog sajma privrede „Brčko 2017“, dana 29.06.2017. godine u 15:00 h, u prostorijama Privredne komore Brčko distrikta BiH, kojoj su prisustvovali sljedeći članovi:\nNiko Babić, predsjednik Privredne komore Brčko distrikta BiH,\nSiniša Milić, gradonačelnik Brčko distrikta BiH,\nAnto Domić, dogradonačelnik Brčko distrikta BiH,\nAmra Abadžić, po ovlaštenju šefa Odjeljenja za privredni razvoj, sport i kulturu Pere Gudeljevića,\nMarinko Viljušić, direktor J.P. „Luka Brčko“ d.o.o.,\nJelenko Ilić, potpredsjednik Privredne komore Brčko distrikta BiH,\nVelibor Jakić, predsjednik Upravnog odbora Privredne komore Brčko distrikta BiH,\nSanela Hadžajlić, po ovlaštenju predstavnika Udruženje poslodavaca Brčko distrikta BiH Ševala Suljkanovića.\nNa 1. Sjednica Organizacionog odbora 16. Međunarodnog sajma privrede „Brčko 2017“ su doneseni sljedeći zaključci:\nOrganizacioni odbor je donio zaključak da je sajam potrebno izdići sa dosadašnjeg nivoa organizacije na viši nivo u smislu izgleda i organizacije sajma.\nVezano za 1. zaključak potrebno je angažovati profesionalnog menadžera koji će raditi na organizaciji sajma, te je Organizacioni odbor zadužen da delegira dovoljno stručnu osobu koja bi imala ulogu menadžera sajma po mogućnosti ne samo ove godine nego da ta ista osoba preuzme tu ulogu i narednih godina kako bismo kontinuirano poboljšavali kvalitet sajma.\nDonešen je zaključak da se proba naći zemlja partner sajma što su gradonačelnik i dogradonačelnik preuzeli na sebe da u saradnji sa Kancelarijom koordinatora Brčko distrikta BiH u Vijeću Ministara BiH obave razgovor sa ambasadorima i pronađu zemlju partner sajma.\nDa se sjednice Organizacionog odbora 16. Međunarodnog sajma privrede „BRČKO 2017“ održavaju svakih 15 dana, a da šef Odjeljenja za privredni razvoj, sport i kulturu bude u svakodnevnom kontaktu sa predsjednikom Privredne komore Brčko distrikta BiH u vezi organizacije sajma.


Razvijanje brenda i unapređenje kvaliteta meda kroz projekat Honey Tag – Savez pčelarskih organizacija Crne Gore\nRazvijanje brenda i unapređenje kvaliteta meda kroz projekat Honey Tag\n5. Maja 2018. Admin Uncategorized\nInstitut za preduzetništvo i ekonomski razvoj realizuje pilot projekat Honey Tag čiji je cilj zaštita brenda i unapređenje kvaliteta meda u Crnoj Gori. Honey Tag je koncipiran na način da se koristi TagItSmart tehnologija(www.tagitsmart.eu). Svaka etiketa će sadržati kombinaciju QR koda i funkcionalnog mastila kojim se potvrđuje originalnost i kvalitet proizvoda. Pored markera, zajedno sa mobilnom aplikacijom i cloud platformom, biće obezbijeđena:\nJedinstvena identifikacija i praćenje svake tegle meda;\nMehanizam za borbu protiv falsifikovanja i kontrola sigurnosti hrane;\nAplikacija će omogućiti interakciju sa potrošačima i promociju poslovnih aktivnosti proizvođača meda. Tokom realizacije projekta, projektni tim će organizovanjem radionica i učešćem na manifestacijama promovisati i edukovati, ne samo proizvođače meda, već i potrošače. Očekuje se da će implementacija pilot projekta pružiti osnovu pčelarskim udruženjima, kao i pojedinačnim pčelarima da usvoje TagItSmart tehnologiju i koriste je za sopstvenu zaštitu proizvoda. Indikator uspješnosti ovog projekta pokazaće studija izvodljivostii analiza pristupačnosti potencijalnih rješenja.\nPilot projekat HoneyTag se realizuje u saradnji sa Savezom pčelarskih organizacija Crne Gore, a finansira se iz „Horizon 2020 – Okvirnog programa za istraživanje i inovacije (2014-2020)“ Evropske komisije.Za više informacija o projektu, posjetite web stranicu www.honey-tag.me\nU Kući meda održano savjetovanje za korisnike programa”Mladi pčelar početnik”


VIJEĆE EVROPE POZVALO VLASTI U SRBIJI DA UKLONE MLADIĆEV MURAL, UŽASNUTI PONAŠANJEM POLICIJE | RTVUSK.ba\n20.11.2021 - 07:50\n- Izvjestioci Parlamentarne skupštine Vijeća Evrope (PACE), pozvali su jučer vlasti u Srbiji da uklone mural sa likom osuđenog ratnog zločinca Ratka Mladića u Beogradu i preduzmu oštre mjere protiv veličanja ratnih zločinaca.\nBRISEL/BEOGRAD, 20. novembra - Piero Fassino i Ian Liddell-Grainger, izvjestioci PACE-a za monitoring Srbije, naveli su u zajedničkom saopćenju da su "užasnuti neuspjehom vlasti da, uprkos odluci komunalne policije, uklone nelegalno postavljen mural" s likom Ratka Mladića, bivšeg komandanta Vojske Republike Srpske, osuđenog za ratne zločine i zločine protiv čovječnosti tokom rata u Bosni i Hercegovini.\nDodaju i da su užasnuti što je policija zabranila aktivistima Inicijative mladih za ljudska prava (YIHR) da održe protest protiv ovog murala 9. novembra, pri čemu je Ministarstvo unutrašnjih poslova navelo "sigurnosne razloge".\n- Demokratsko društvo ne može da živi u negiranju ratnih zločina i u kulturi mržnje i nekažnjivosti. Stoga pozivamo srpske vlasti da snažnom akcijom pokažu svoju spremnost da se čvrsto bore protiv veličanja ratnih zločinaca i da bez daljeg odlaganja izbrišu freske koje veličaju ratne zločince - saopćili su oni.


TOYO kompanija osnovana je 1945. god u Japanu, a kasnije se širila na evropsko i američko tržište. Osnovna djelatnost Toyo Tires kompanije je razvoj, proizvodnja i prodaja kvalitetnih guma visokih performansi. Raznoliki proizvodni program obuhvata zimske i ljetnje gume za automobile, vozila sa pogonom na sva četiri točka i terenska vozila, kao i gume za teretna i komercijalna vozila. Ova kompanija vjeruje da njihove gume označavaju kvalitet i dobre performanse, stalno ulaže u inovacije i bezbjednost pneumatika, zbog čega uživa solidnu reputaciju u svijetu. Tokom ekspanzije na tuning tržištu početkom 21. vijeka, Toyo je odgovorio sa niskoprofilnim gumama velikog prečnika ultra performansi. Toyo gume garantuju visok nivo stabilnosti vozila u krivinama, odličan prenos sila kočenja i ubrzanja, kao i smanjenu potrošnju goriva, zbog čega se čine kao optimalan izbor gume zbog sklada između kvaliteta i cijene.\nVujačić Company je ekskluzivni partner Toyo Tire Europe GmbH, sa sjedištem u Njemačkoj.


M. D. 10. septembra 2016. 08:21\nPovodom obeležavanja 77 godina od istorijske trke Formule 1 održane 1939. godine u Beogradu, danas će oko Kalemegdana biti održana revijalna automobilska trka, u kojoj će učestvovati oko 60 vozila.\nOsim šest starih formula (pet iz Muzeja automobila i jedne iz privatne kolekcije), u trci će učestvovati još tri dodatne klase vozila (motori, oldtajmeri i nacionalna klasa), rečeno je na današnjoj konferenciji u Jugoslovenskoj kinoteci.\nGradski menadžer Goran Vesić je podsetio da je trka Formule 1 održana 3. septembra 1939. godine u Beogradu i da je poznata po tome da je ona jedina te vrste koja je održana za vreme Drugog svetskog rata.\nU trci je tada pobedio italijanski as Tacio Nuvolari, dodao je Vesić.\n„Uspeli smo da nešto o čemu pričamo godinama ponovo pokrenemo, a to je da obnovimo ovu trku, da pokažemo ljudima kako je to nekada bilo u Beogradu i da ona od sledeće godine postane tradicionalna i takmičarska“, rekao je Vesić.\nOn je zahvalio svima koji su doprineli organizaciji trke i pozvao sve Beograđane da dođu na trku koja će „doprineti turističkoj ponudi Beograda“.\nDirektor Muzeja starih automobila Bratislav Petković, takođe, smatra da je predstojeća trka značajna za razvoj turizma u glavnom gradu.\nOn se zahvalio Gradu Beogradu, a posebno gradskom menadzeru, na podršci da se trka organizuje


On je precizirao da se tokom puta preseda samo jednom, u Abu Dabiju, odakle "Etihad" u saradnji sa strateškim partnerom "Virdžin Australijom" leti za Sidnej, Melburn, Pert i Brizbejn.\n"'Etihad' i 'Er Srbija' sa dva leta dnevno do Abu Dabija i perfektnim konekcijama ka četiri grada koja sam pomenuo pokrivaju Australiju najbolje do sada", istakao je Direktor "Er Srbije" Dane Kondić je ocenio da se Beograd razvija kao glavni regionalni centar za putovanje ka daljim destinacijama. Upitan koliko će iznositi cena karte do Australije, odgovorio je da to zavisi od sezone.\nNa pitanje da li očekuje putnike za Australiju iz drugih zemalja regiona, Kondić je odgovorio da se Beograd nalazi "na raskršću" i da se razvija kao glavni regionalni centar za putovanje ka daljim destinacijama.\nAmbasadorka Australije u Srbiji Džulija Fini ocenila je da su njena zemlja i Srbija sada mnogo bliže, i da je ta veza značajna za Australiju, koja je "prvoklasna turistička destinacija".


Indija: U neredima na protestu farmera ubijeno osam ljudi\nTanjug 4. oktobra 2021. 10:40\nLAKNAU – Osmoro ljudi poginulo je u neredima u Indiji koji su izbili u nedelju, kada je automobil koji je u vlasništvu sekretara unutrašnjih poslova Adžaja Mišre prvo pregazio četvoricu demonstranata poljoprivrednika u državi Utar Pradeš, u gradu Lakhimbur Keri, a onda su ubijene još četiri osobe, saopštile su lokalne vlasti.\nMišra je rekao da su demonstranti ubili njegovog vozača i trojica članova vladajuće partije Baratija DŽanata u nasilju koje je izbilo posle incidenta.\n„Poljoprivrednici su ih prebili nasmrt“, naveo je Mišra u izjavi, prenosi AP.\nLideri demonstranata poljoprivrednika tvrde da je Mišrin sin bio u automobilu koji je pregazio demonstrante, ali je Mišra negirao to.\nPolicija je danas podnela krivične prijave protiv 14 ljudi, među kojima je i sekretarov sin, u vezi sa smrću četiri poljoprivrednika.\nPolicija je, takođe, podnela prijave i protiv demonstranata koji su povezani sa smrću osoba iz automobila.


BOSS: Deset činjenica o okupaciji BiH izgradnjom nelegalnog pelješkog mosta - Gradski.ba\nBOSS: Deset činjenica o okupaciji BiH izgradnjom nelegalnog pelješkog mosta\n2. Hrvatska je odbila graditi podmorski tunel koji je izrazito efikasniji jer za vrijeme jakih vjetrova nema obustave cestovnog saobraćaja, što dokazuje projektno-tehničku apsurdnost gradnje pelješkog mosta.\n3.Podmorski tunel na istoj lokaciji je tri puta jeftiniji i nema teritorijalnog spora sa BiH, ali Hrvatska se odlučila da na silu i protivno međunarodnim propisima gradi most.\n4. BiH ne spori da Hrvatska izgradi autoputsku obilaznicu iznad Neuma sa hrvatskim teritorijalnim suverenitetom, što je takođe višestruko jeftiniji projekat od izgradnje mosta, te je nesuvislo obrazloženje Hrvatske da se mostom spaja poluotok Pelješac sa Hrvatskom, jer je već cestovno spojen sa obalom.\n5. Ponižavajući poraz BiH politike u zaštiti vitalnih državnih interesa je prihvatanje manipulativne politike da je Hrvatskoj važniji poluotok Pelješac na kojem živi oko 10 hiljada ljudi, nego što bitan jedini izlazak BiH na otvoreno more i interesi višemilionskog stanovništva.\n6. Hrvatska je u dopisu upućenom Ministarstvu komunikacija i prometa BiH od 2016. godine odredila sudbinu BiH na Jadranu najavom početka gradnje pelješkog mosta i trajno teritorijalno-administrativnog blokiranja BiH zabranom prolaska teretnih brodova prema BiH, a bh. izabrani zvaničnici na svim nivoima su kukavički podvili rep pred otvorenom najavom agresije na BiH.\n7.Ako se ne zaustavi gradnja pelješkog mosta BiH će izgubiti najveći ekonomski potencijal, zbog nemogućnosti gradnje luke u Neumu, iza poluotoka Klek.\n8. Još uvijek nije kasno da Predsjedništvo BiH u ime države podnese tužbu protiv Hrvatske Sudu za pravo mora u Hamburgu i/ili Međunarodnom sudu pravde u Hagu zbog nelegalne gradnje pelješkog mosta jer ne postoji međunarodna dozvola za gradnju.\n9. Osnovanost za podnošenje tužbe protiv Hrvatske su zvanični stavovi BiH kojim se ne dozvoljava gradnja pelješkog mosta i nisu utvrđene pomorske granice sa Hrvatskom, kao i na osnovu odluka Predsjedništva BiH iz 2008. godine i PD Parlamentarne skupštine BiH iz septembra 2017. godine.\n10. Milorad Dodik nije prepreka za podnošenje tužbe protiv Hrvatske jer državni akti o zabrani gradnje pelješkog mosta i pravu na podnošenje tužbe nisu doneseni u sadašnjem sastavu Predsjedništva BiH.\nIma li dovoljno ruku u Parlamentu BiH za današnju smjenu Vijeća ministara


Vesić: SNS ne pristaje na zahteve opozicije da se Vučiću zabrani bavljenje politikom – NovostiDana.rs\nFunkcioner Srpske napredne stranke (SNS) Goran Vesić izjavio je danas da SNS neće pristati na zahteve opozicije „da se Aleksandru Vučiću zabrani bavljenje politikom“ i da se „nezakonito promeni sastav Regulatornog tela za elektronske medije (REM)“.\nVesić je novinarima posle okruglog stola na Fakultetu političkih nauka u Beogradu o izbornim uslovima rekao da je opozicija „shvatili“ da je taj dijalog način „da oni dodju na vlast i da uredjujuju mediji i odredjuju šta će ko da piše i vrate Dragana Djilasa u RTS i REM“.\nOn je kazao da će SNS nastaviti da učestvuje na okruglim stolovima i da će insistirati da se razgovara u skladu sa zakonom.\nVesić je rekao da SNS ne pada na pamet da razgovaraju o tome kako mediji treba da rade.\nPoslanik Srpske napredne stranke Vladimir Orlić rekao je da su na okruglom stolu neki predstavnici opozicije iznosili ultimatume i tražili da se smene članovi REM-a igornišući zakon.\nNapomenuo da samo Savet REM-a može da predloži razrešenje člana ukoliko je prekršio zakon i da taj predlog potom ide u Skupštinu Srbije, a da ne može Skupština sama da ih bez tog predloga razreši.\nOn je kazao da je prihvatljiv zahtev opozicije da se izabere Nadzorni odbor Skupštine Srbije, što je bio predlog i civilnog sektora.\nDjordjević: Srpska pobeda na Ceru morala se dogoditi


Porodica stub političke borbe - Glas Podrinja\nTRIBINA SRPSKOG PATRIOTSKOG\nSAVEZA U ŠAPCU\nSrpski patriotski savez održao je u subotu tribinu u prostorijama Mesne zajednice Donji šor. Okupljenim građanima izneli su svoj program i planove, dok su Šapčani sa rukovodstvom stranke podelili svoje probleme.\n-Centrala će raditi na podizanju infrastrukture političke organizacije SPAS, dok će sve ostalo biti prepušteno lokalnim organizacionim potencijalima i ljudima koji će ovde voditi stranku. Oni tačno znaju šta su potrebe grada Šapca i ljudi koji ovde žive. SPAS se, između ostalog, zalaže za jačanje lokalnih samouprava i za to da se politika izgrađuje odozdo, odnosno od ljudi sa nivoa lokalnih samouprava ka centrali, a ne da uvek idu direktive odozgo, rekao je Vladan Glišić, član Predsedništva SPAS-a.\nGlišić je istakao da je SPAS nova politička organizacija koju čine ljudi sa dosta političkog iskustva.\nTo što se naša organizacija zove srpska i patriotska je zato što to smatramo normalnim u Srbiji, zemlji srpskog naroda. Takođe, mi naš patriotizam smatramo posledicom kućnog vaspitanja, onome što smo u svojim porodicama naučili a to je da je normalno da volite one sa kojima živite, svoje roditelje, ukućane i bližnje, pa svoje komšije, svoje zemljake i ljude koji pripadaju našem narodu - rekao je Glišić.\nMilisav Petrović, regionalni koordinator SPAS-a istakao je da su se u Povereništvu u Šapcu okupili ljudi od ugleda, a mnogi od njih imaju ozbiljnog političkog iskustva, ali da su tu i oni koji su prvu put u politici, ali imaju veliki ugled u ovoj sredini.\n-Politika pristojnosti, nacionalnog koncenzusa, poštovanja političkih konkurenata i držanja do principa naše organizacije jeste nešto što mnogo građana ovog kraja prepoznaje kao neophodno za naše društvo. Mnogi su spremni da te ideje i tu politiku podrže, rekao je Petrović.\nNajveća pažnja na tribini posvećena je problemima sa kojima se susreću porodice, a posebno one koje imaju decu sa smetnjama u razvoju ili invaliditetom. Radovan Tvrdišić, član Predsedništva SPAS-a, naveo je da “bela kuga” najveći problem našeg društva koji je prepoznat i od vlasti i od opozicije, ali da pored različitih mera koje se predlažu i primenjuju niko nije otvorio suštinsko pitanje ovog problema, a to je, smatra, model društva.\n-Nikada nećemo moći da podignemo natalitet u našem narodu dok ne budemo odlučili da napustimo potrošački model društva i da počnemo da promovišemo porodične vrednosti kao opštedruštvenu matricu. Dok potrošački mentalitet svakog čoveka uči da gleda svoj sebični mali i individualni interes, porodični model društva, za koji se mi zalažemo, uči nas solidarnosti, pomoći drugom čoveku i u takvom društvu ljudi postaju bitni od potrošačkog komfora. Porodični model društva uči ljude solidarnosti u socijalnoj sferi, patriotizmu u odnosu prema državi, kulturi, identitetu i strancima i razvija sve slobodarske tradicije jednog naroda. Zato je SPAS politički akter koji se zalaže za vraćanje porodičnim vrednostima a to nije moguće dok se ne urade i neke sistemske promene. Zato se mi zalažemo za obnavljanje i ustrojavanje institucije Ministarstva za porodicu kao jednog od strateških i mega-ministarstava u budućoj Vladi Srbije. Takođe je potrebno ustanoviti i instituciju „Zaštitnika porodice“ koja će slično kao npr. Zaštitinik građana ili Poverenik za informisanje biti kontrolni državni organ koji bi pratio i štitio sve načine da porodica kao važan društveni fenomen, osnova društva, bude zaštićena, rekao je Tvrdišić.\nOkupljenima se obratio i nosilac liste u Šapcu Slobodan Miša Obrić koji ih je pozvao da SPAS podrže potpisima, ali i radom i savetima.


Drobnjak: Ogromni gubici na naplati putarine zbog pandemije\nIzvor: Radio Televizija Vojvodine, 13.Avg.2020, 20:41\nZbog pandemije je smanjena naplata putarina, ali je pojačan intenzitet domaćeg saobraćaja, pošto građani odlaze na odmor u Srbiji, kaže v.d. direktora "Puteva Srbije" Zoran Drobnjak. Drobnjak je rekao da u ovoj situaciji putarine neće poskupeti ni na jednoj deonici.\nU celoj Evropi ove godine zabeležen je smanjen intenzitet saobraćaja zbog pandemije. Tako je i u Srbiji, jer je saobraćaj tokom vanrednog stanja i ograničenog kretanja bio znatno manji nego obično.\nPrethodnih godina Srbija je leti imala veliki broj tranzita putnika iz Zapadne Evrope, sada nema ni toga. Zoran Drobnjak je, gostujući na RTS-u, naveo da je u prvih sedam meseci gubitak na naplati putarina 3,6 milijardi dinara, a da se procenjuje...\nDanas: Drobnjak: I pored gubitka u naplati zbog manjeg saobraćaja, neće biti povećanja cena putarine\nRadio 021: Drobnjak: Neće biti poskupljenja putarine u ovoj godini\nKamatica.com: "Ove godine neće biti poskuplenja putarine"\nBlic: SJAJNA VEST ZA VOZAČE Drobnjak: Putarine neće poskupeti, iako imamo velike gubitke zbog epidemije


SOS Dečija sela predstavila potrebe mladih iz osetlјivih društvenih grupa | Nova Ekonomija\nHumanitarna organizacija SOS Dečija sela Srbija, koja već 17 godina kroz različite programe i projekte podržava decu i mlade bez roditeljskog staranja, predstavila je danas javnosti svoje „Preporuke za rad sa mladima iz osetlјivih društvenih grupa“.\nOvaj dokument rezultat je višemesečnog angažovanja grupe mladih, koji imaju iskustvo živlјenja u alternativnoj brizi ili su na neki način bili u nepovolјnijem položaju u odnosu na svoje vršnjake i vršnjakinje, a uključeni su u aktivnosti Centra „Jaki mladi“. Kroz prizmu sopstvenog iskustva socijalne isklјučenosti i diskriminacije, mladi iz Niša, Beograda, Kragujevca i Novog Sada, analizirali su zakonodavni okvir i usluge u zajednici usmerene na mlade.\n„Tokom javnih rasprava na okruglim stolovima, u gradovima u kojima žive, mladi su podelili svoja zapažanja sa stručnom javnošću i to sa profesionalcima iz oblasti socijalne zaštite i zapošlјavanja, predstavnicima državne uprave i privrede, a kao rezultat ovih razgovora nastao je dokument koji smo danas imali priliku da prezentujemo predstavnicima relevantnih ministarstava, poverenici za zaštitu ravnopravnosti, kao i kolegama iz sistema socijalne zaštite. Ovaj dokument sadrži po jednu klјučnu i set pratećih preporuka iz oblasti obrazovanja, stanovanja, zapošlјavanja, aktivnog učešća mladih i socijalne zaštite. Svrha dokumenta je da podigne svest donosilaca odluka o potrebama mladih iz osetlјivih grupa sa cilјem unapređenja njihovog položaja u društvu,“ - ističe Ljubica Kuridža, menadžerka Centra „Jaki mladi“.\nKroz ključnu preporuku u oblasti obrazovanja, mladi su prepoznali potrebu za unapređenjem međusektorske saradnje kako na nacionalnom tako i na lokalnom nivou. Međusektorska saradnja treba da doprinese fokusiranoj podršci mladima kroz godišnje programe rada lokalnih kancelarija za mlade obezbeđivanjem sredstava za finansiranje obuka i kurseva za najtraženija zanimanja na tržištu rada, izdvajanje dodatnih sredstava za stipendiranje mladih i sprovođenje programa vršnjačkog mentorstva. Od civilnog društva u oblasti obrazovanja mladi očekuju stvaranje prilika kroz radionice i konferencije kako bi mladi koji su se uspešno osamostalili podelili svoja iskustva sa onima koji su još uvek uključeni u programe pripreme za osamostalјivanje.\nZa mlade bez roditeljskog staranja koji izlaze iz alternativne brige stanovanje je, pored zapošljavanja, veliko pitanje. S tim u vezi, mladi poručuju da je u cilju njihovog uspešnog osamostaljivanja neophodno da se obezbede adekvatni uslovi stanovanja kao i usluge podrške za samostalan život. U ovoj oblasti očekuju podršku države kroz obezbeđivanje subvencionisanog stanovanja ili subvencija prilikom kupovine prve nekretnine, refundiranja dela troškova stanovanja ili nabavke nameštaja, kao i prenamenu i adaptaciju praznih stambenih objekata koji su u vlasništvu lokalne samouprave ili države, u svrhu obezbeđivanja dostupnosti usluge stanovanja uz podršku. Od civilnog sektora mladi očekuju podršku po pitanju stanovanja u bezbednim uslovima i izgradnje životnih veština kod rešavanja stambenog pitanja.\nSasvim je jasno da zapošlјavanje predstavlјa jedan od glavnih uslova za osamostalјivanje mladih, te u ovoj oblasti mladi ističu da je posebnu pažnju potrebno usmeriti na informisanje, edukovanje i kreiranje programa podrške za zapošlјavanje mladih iz osetlјivih društvenih grupa. Nacionalna služba za zapošlјavanje je Iistituciju koju mladi prepoznaju kao glavnog aktera u ovoj oblasti i od nje očekuju da obezbedi programe prekvalifikacije/dokvalifikacije i obuke za savremena i tražena zanimanja, kao i da se informisanje mladih o trendovima u zapošlјavanju uvede u škole, domove za smeštaj dece i mladih i lokalne zajednice kako bi se što bolјe pripremili za tržište rada. Na svom putu ka osamostaljivanju, kroz zasnivanja radnog odnosa, mladi od organizacija civilnog sektora očekuju organizovanje programa besplatne pravne pomoći u početnim fazama preduzetništva, povećanje kapaciteta za zapošlјivost i informisanje o dostupnim radnim mestima i traženim zanimanjima.\nMladi podsećaju javnost da imaju pravo na aktivno učešće u svim odlukama koje se tiču njihovog života. Da bi u potpunosti primenjivali ovo pravo neophodno je da su informisani, osnaženi i podržani kako bi u potpunosti ostvarili pravo na učešće u javnom i društvenom životu. Praveći vezu sa prvom preporukom u kontektu međusektorske saradnje, još jednom skreću pažnju da je potrebno stvoriti uslove da aktivno učestvuju u procesima donošenja odluka na lokalnom i nacionalnom nivou u svim sektorima koji direktno utiču na njihov život, te da lokalne kancelarije za mlade treba da rade na konstantnom unapređivanju kapaciteta kako bi bile efikasna podrška mladima, posebno onima iz osetljivih društvenih grupa.\nVeliki broj mladih iz osetlјivih društvenih grupa ima iskustvo sa institucijama socijalne zaštite koja često nisu pozitivna. Mišljenje mladih je da možda i nisu adekvatno informisani šta sistem nudi, te na osnovu manjka informacija kreiraju sliku o sistemu kao nepodržavajućem. Od institucijama socijalne zaštite očekuju da sa procesom planiranja osamostalјivanja počnu već od 14. godine života i da se ti planovi dosledno sprovode, te da institucije alterativnog staranja pored individualnih organizuju i grupne aktivnosti podrške, kako bi mladi kroz međusobnu razmenu učili. Od civilnog sektora socijalne zaštite očekuju umrežavanje i partnerstva sa institucijama socijalne zaštite kako bi se kreirale cilјane usluge u skladu sa potrebama mladih, i razvijali nedostajući programi za osnaživanje mladih.\nSve navedeno treba da posluži donosiocima odluka i relevantnim akterima u kreiranju politika ka mladima, kako bi društvo u kom žive mladi iz ove, posebno osetljive grupacije stanovništva, bilo po meri mladih ljudi.\n„Mislim da svako dete i mladog čoveka treba pitati šta mu je potrebno i važno. Tako se osećamo uvaženo i poštovano, verujući da neko brine o našim potrebama, pravima i obavezama“ - kaže M.S, mlada osoba uključena u rad Centra „Jaki mladi“.\nZagovaranje unapređenja položaja mladih iz osetlјivih društvenih grupa važna je komponenta trogodišnjeg regionalnog projekta „Jaki mladi-nove pespektive – YEEP“, koji finansira nemačko Savezno ministarstvo za ekonomsku saradnju i razvoj (BMZ) i Fondacija Herman Gmeiner Nemačka (HGFD), a sprovode SOS Dečija sela u Srbiji, Severnoj Makedoniji, Bosni i Hercegovini i Albaniji.\nDetaljnije informacije o radu SOS Dečija sela Srbija i YEEP projektu pronađite na: www.sos-decijasela.rs


Puštena u rad beta verzija OHSIS programa - OHSIS\nPuštena u rad beta verzija OHSIS programa\nDanas je puštena u rad beta verzija OHSIS programa za poslove bezbednosti i zdravlja na radu (BZR), odnosno modula za upravljanje ličnim zaštitnim sredstvima (LZS). Korisnici beta verzije OHSIS-LZS programa moći će da pristupaju aplikaciji u naredne tri nedelje, do ponedeljka, 16.03.2015.\nKorišćenje beta verzije OHSIS-LZS, aplikacije za poslove bezbednosti i zdravlja na radu, odnosno modula za upravljanje ličnim zaštitnim sredstvima, potpuno je dobrovoljno i neobavezujuće, kao i besplatno za korisnike.\nBeta verzija OHSIS programa je optimizovana za rad u najzastupljenijim internet pregledačima (explorerima) – Mozilla Firefox, Google Chrome, Microsoft Internet Explorer.\nKorisnicima beta verzije OHSIS programa su na raspolaganju sve funkcije programa čija je implementacija planirana u ovoj fazi razvoja. Pored modula za upravljanje LZS, korisnicima su dostupni i moduli za upravljanje šifarnicima, upravljanje organizacionom strukturom i sistematizacijom radnih mesta, kao i modul za personalnu administraciju (u obimu potrebnom za vođenje poslova BZR).\nOsim navedenih modula, beta korisnicima su na raspolaganju i modul za izveštavanje, kao i, ne manje bitan, automatizovani podsetnik koji korisnicima daje informacije o kritičnim statusima i do sada preduzetim akcijama, kako bi se omogućili održivi bezbedni i zdravi uslovi radnog mesta i radne okoline, a poslovanje firme − sa aspekta BZR − održalo u zakonskim okvirima, u skladu sa zakonskim propisima u oblasti BZR Republike Srbije.\nS obzirom na to da nam je zadovoljstvo potencijalnih korisnika na prvom mestu, u ovoj fazi očekujemo da prikupimo povratne informacije, tj. zapažanja korisnika, primedbe i konstruktivne predloge za unapređenje OHSIS aplikacije, koja treba da olakša i ubrza rad licima zaduženim za obezbeđenje bezbednih i zdravih uslova na radnom mestu i u radnoj okolini.\nU znak zahvalnosti za učešće u testiranju beta verzije OHSIS aplikacije za poslove BZR (modul LZS), firmama i pojedincima koji se odluče za korišćenje finalne verzije programa, biće obezbeđene i posebne pogodnosti.\nZa korisnike koji učestvuju u testiranju beta verzije programa, za dostavljene komentare i konstruktivne predloge, pored predviđenih redovnih komercijalnih popusta, pogodnosti se ogledaju i u posebnom rabatu za licence u prvih godinu dana korišćenja programa. U zavisnosti od stvarnog učešća u testiranju i doprinosa poboljšanju aplikacije, beta korisnicima će biti odobravan rabat na licencu u visini od 20-50% za prvih godinu dana korišćenja OHSIS programa. O visini odobrenog rabata, korisnici će biti obavešteni odmah nakon sagledavanja svih pristiglih povratnih informacija od strane korisnika koji budu učestvovali u beta testiranju.


Počinje Nedjelja štednje | Ekonomist\nGuverner Centralne banke (CBCG), Radoje Žugić i glavni izvršni direktori svih poslovnih banaka, potpisaće Sporazum o realizaciji kampanje Nedjelja štednje, koja se već 15 godina uzastopno sprovodi u Crnoj Gori.\nKampanja se sprovodi povodom 31. oktobra – Svjetskog dana štednje.\n“Kampanja pod sloganom Prvi korak u sigurnu budućnost podrazumijeva zajedničku akciju dodjele štednih knjižica djeci koja se rode u periodu od 31. oktobra do 6. novembra u Crnoj Gori”, navodi se u saopštenju.\nIz CBCG su kazali da djeci rođenoj u tom periodu, čiji roditelji otvore štednu knjižicu u nekoj od crnogorskih poslovnih banaka, CBCG poklanja po 200 eura, dok poslovna banka za koju se roditelji opredijele uz štednu knjižicu poklanja još 200 eura.\n“Na taj način, sva djeca rođena u tom periodu dobijaju na poklon svoju prvu štednju, u ukupnom iznosu od 400 eura. Deponovani iznos od ukupno 400 eura oročiće se na godinu, a nakon isteka tog perioda, roditelji novac mogu podići ili opet položiti na štednju“, objasnili su iz CBCG.


JKP "INFORMATIKA": Od jutros rade sve pisarnice u Gradskoj kući, osposobljen sistem "Radosnog detinjstva" | (Vesti - 10.03.2020) Novi Sad\n10.03.2020 u 10:02h\nJKP "INFORMATIKA": Od jutros rade sve pisarnice u Gradskoj kući, osposobljen sistem "Radosnog detinjstva"\nGrad se polako oporavlja od hakerskog napada.\nJKP "Informatika" obavestilo je građane da od jutros rade svi šalteri pisarnice u Gradskoj kući. Takođe, dodaje se, sistem i podaci Predškolske uprave su osposobljeni i počela je da radi u punom kapacitetu.\nPuštena je u funkciju kompletna gradska mreža, upaljeni su svi računari da bi se uradio monitoring kako bi se utvrdilo oštećenje mreže i eventualno prisustvo štetnih virusa kao i njihovo uklanjanje, kažu u "Informatici".\nStubići u centru koji sprečavaju ulazak vozila u pešačku zonu od jutros ponovo rade. Trenutno se radi na pokretanju sistema za gradski budžet i gradska plaćanja, navodi se u saopštenju.\n– Još jednom napominjemo da nisu ugroženi lični podaci građana, da su sačuvani svi podaci o uplatama i da njihovo čitanje i korišćenje nije ni bilo meta napada te stoga nema razloga za brigu. Kao što smo ranije naveli, sve račune moguće je plaćati na naplatnim mestima JKP "Informatika" Novi Sad, završavaju su računi za februar mesec – naglašavaju u tom javnom preduzeću te dodaju da radi i Gradska uprava za urbanizam kao i Gradska poreska uprava, a ponovo je u funkciji i video nadzor grada u koji uvid ima Policijska uprava.\n– Molimo građane i zaposlene u gradskim upravama da budu strpljivi jer ulažemo sve napore da se sistem što pre oporavi i vrati u stanje pre teškog hakerskog napada koji se dogodio 1. marta. Ovom prilikom želimo da se zahvalimo zaposlenima JKP "Informatika", radnicima gradskih uprava, svim privatnim IT kompanijama, a posebno ljudima iz Bezbednosno informativne agencije na danonoćnom radu i pružanju logističke podrškeda Grad Novi Sad što pre profunkcioniše i sve službe prorade u punom kapacitetu. Javnost će blagovremeno biti obaveštena kada budu pokrenuti i pušteni u rad os ostali gradski servisi – kaže se na kraju saopštenja iz JKP "Informatika".\nPovezane teme gradska kuća hakeri hakerski napad JKP Informatika pisarnica gradske uprave


Raste nezaposlenost u Britaniji iako se privreda otvara\n► Raste nezaposlenost u Britaniji iako se privreda otvara\nFoto: Beta/AP/Jon Super\nBroj nezaposlenih u Velikoj Britaniji porastao je u julu iako su veliki delovi privrede ponovo otvoreni posle zatvaranja oko koronavirusa, u znaku da će stopa nezaposlenosti još više skočiti kada na jesen bude završen vladin program podrške za plate.\nBroj nezaposlenih porastao je za 104.000 tako da je ukupan broj nezaposlenih u tromesečnom periodu do jula porastao na 1,4 miliona, a stopa nezaposlenosti podignuta je za 0,2 procentna poena na 4,1 odsto, što je najveće povećanje od početka pandemije.\nPorast nezaposlenosti zabeležen je iako je sektor ugostiteljstva ponovo otvoren početkom jula, posle ponovnog otvaranja prodavnica koje nisu smatrane neophodnim, kao što su prodavnice za odevanje i knjižare.\nPonovno otvaranje ključnih sektora privrede značilo je da je mnogi ljudi, procenjuje se oko dva miliona, moglo da se vrati na posao posle više meseci provedenih kod kuće.\nDa bi sprečila da odmah dođe do skoka nezaposlenosti kada je objavljena izolacija vlada je uvela takozvani "Program zadržavanja posla" prema kome je vlada plaćala veći deo plate ljudima čije firme su ih držale na platnom umesto da ih proglase viškom.\nAnalitičari brinu da će stopa nezapslenosti početi znatnije da raste narednih meseci kada še taj paket koji je iskoristilo više od milion kompanija da zadrži na platnom spisku skoro 10 miliona zaposlenih, završi 31. oktobra.\nNove cifre za nezaposlenost pokazuju da su neke firme počele da otpuštaju ljude uoči isteka programa pomoći.\nMnogi ekonomisti procenjuju da bi stopa nezaposlenosti mogla da se duplira do kraja godine na oko osam odsto.\nPoziva se vlada da pruži dodatnu pomoć kada program pomoći istekne. Vlada je već najavila da će dati neki bonus kompanijama koje zadrže radnike